title: Shane O’Brien

text: Shane O’Brienin ura käynnistyi juniorina vuonna 1999 kotikaupunkinsa Ontarion junioriliigassa pelaavassa Port Hope Buzzardsissa. Yhden kauden jälkeen O’Brien nousi yhtä sarjatasoa korkeammalle, kun hän siirtyi OHL-liigan Kingston Frontenacsiin. Frontenacsissa puolustaja viihtyi aina vuoteen 2003 saakka, jolloin häntä kutsui kesken kauden 2002–2003 niin ikään OHL:ssä pelaava Toronto St. Michaels Majors. Kesäkuussa O’Brien huomioitiin Pohjois-Amerikan NHL-liigan : Mighty Ducks of Anaheim nappasi miehen organisaatioonsa 8. kierroksella, numerolla 250.


title: Shane O’Brien

text: Tuleva kausi merkitsi O’Brienille siirtymistä juniorisarjoista aikuisten sarjatasolle. Anaheim istutti puolustajan ensimmäisten kahden kauden ajaksi AHL:n nyt jo edesmenneeseen farmiseuraansa Cincinnati Mighty Ducksiin. Kolmaskin kausi ammattilaisena meni edelleen farmissa, tällä kertaa Anaheimin uudessa farmijoukkueessa Portland Piratesissa. Kyseinen sesonki olikin O’Brienille menestyksekäs: playoffseissa syntyivät koko liigan puolustajien kärkitehot 6+16. Varmasti juuri pudotuspelimenestys oli merkittävänä tekijänä siinä, kun O’Brienille tarjottiin vuoden sopimusta Anaheim Ducksista.


title: Shane O’Brien

text: Shane O’Brien debytoi NHL:ssä 6. lokakuuta 2006 ottelussa Los Angeles Kingsiä vastaan. Ensimmäinen maali syntyi 18. lokakuuta. Helmikuussa 2007 kanadalainen jätti neljän vuoden jälkeen Anaheimin organisaation, kun Tampa Bay Lightning vaihtoi hänet ja kolmannen kierroksen varausvalinnan maalivahti Gerald Colemaniin ja ensimmäisen kierroksen varausvalintaan. Vaihto tapahtui juuri ennen vaihtojen takarajaa, joten O'Brien päätti kautensa Lightningissa. Kevään myötä puolustaja sai ensikosketuksensa NHL:n pudotuspeleihin.


title: Shane O’Brien

text: Anaheimin-aikoina innokkaana tappelijana tunnetuksi tullut O’Brien sai floridalaisseurassa ainoastaan yhden kokonaisen kauden täyteen. Tampa Bayssa menestys oli hyvää ja jäähyminuuttejakin tuli vähemmän; joukkue kuin ei katsonut tappelemista yhtä hyvällä kuin Anaheim. Välittömästi kauden 2008–2009 alussa O’Brien suunnisti hyökkääjä Michel Ouelletin kanssa Vancouver Canucksiin. Kanadan suunnalta Tampaan tulivat pakki Lukáš Krajíček ja hyökkääjä Juraj Šimek.


title: Shane O’Brien

text: O’Brien niitti avauskaudellaan Canucksissa kyseenalaista mediahuomiota kaksikin kertaa: 29. tammikuuta 2009 puolustaja tuomittiin maksamaan 2 500 dollarin sakot, kun hän reilu viikko aiemmin oli San Jose Sharksin Ryan Clowen ja Joe Pavelskin kanssa tapellut rajusti ottelun päättymisen jälkeen. Tilanne käynnistyi, kun päätössummerin soidessa Sharks-hyökkääjä Pavelski keihästi mailallaan Canucksin Daniel Sedinin ja O’Brien joukkuekaverinsa Willie Mitchellin kanssa meni väliin. Hieman tämän tapauksen jälkeen O’Brien hämmensi NHL-piirejä väittäessään Vancouver Canucksin GM:n Mike Gillisin antaneen kahdenkeskisessä tapaamisessa ymmärtää, että O’Brienin tulisi pelata lähinnä tapellakseen. Puolustaja mietti vakavasti, onko Canucks oikea paikka hänelle. Ei kuitenkaan mennyt pitkääkään, kun kanukki korjasi sanomisiaan ja kertoi julkisesti purkauksensa olleen vain seurausta turhautumisesta.


title: Shane O’Brien

text: Kauden 2008–2009 päätteeksi O’Brienin sopimus päättyi, mutta sitä jatkettiin vuodella. Kyseisellä jatkokaudella puolustaja ei kuitenkaan käyttäytynyt Canucks-johtoa tyydyttävällä tavalla. Hän muun muassa ei ollut pariin otteeseen suostunut osallistumaan joukkueen harjoituksiin. Lokakuun toinen 2010 Vancouver Canucks katsoi, ettei joukkue enää tarvitse O’Brienin palveluksia ja asetti tämän NHL:n nk. waivers-listalle.


title: Shane O’Brien

text: Kolme päivää waiversiin asettamisen jälkeen NHL-joukkue Nashville Predators teki Shane O’Brienin kanssa sopimuksen. Samalla Predators sai Canucksilta vahvistuksena Dan Gendurin. Kaudella 2010–2011 O’Brien kokosi oman uransa ennätysmäärän otteluita. Ilmeisesti tehot eivät tästä huolimatta riittäneet valmennusjohdolle, ja O’Brienista tuli jälleen vapaa pelaaja. Colorado Avalanche kaappasi kanadalaisen riveihinsä 13. heinäkuuta 2011. Sopimus oli yksivuotinen.


title: Shane O’Brien

text: O’Brien pelasi kaudella vain 28 ottelua. Kuitenkin Colorado teki hänen kanssa kolmivuotisen jatkosopimuksen. Sopimus ehti olla vain yhden päivän voimassa, kun Colorado myi O’Brienin ja David Jonesin Calgary Flamesiin vaihdossa Alex Tanguayhin ja Cory Sarichiin. O’Brien pelasi kauden puoliksi Calgaryssa ja puoli farmijoukkueessa AHL:ssä. Kauden jälkeen Calgary osti hänen sopimuksensa ulos.


title: Shane O’Brien

text: Kaudeksi O’Brien teki yksivuotisen kahdensuunnan sopimuksen Florida Panthersin kanssa. Hän vietti suurimman osan kaudesta AHL-liigassa pelaten Floridassa vain yhdeksän ottelua. Seuraavaksi kaudeksi O’Brien palasi yksivuotisella sopimuksella Anaheimiin, ja pelasi koko kauden tämän farmijoukkueessa AHL-liigan San Diego Gullsissa.


title: Shane O’Brien

text: Tammikuussa 2017 tiedotettiin että O’Brien on tehnyt sopimuksen Hämeenlinnan Pallokerhon kanssa.


title: Venäjän Grand Prix

text: Venäjän Grand Prix () on vuodesta 2014 alkaen Sotšissa Venäjällä järjestettävä Formula 1 -sarjan osakilpailu.


title: Venäjän Grand Prix

text: Kilpailu ajetaan 5,8 kilometriä pitkällä katuradalla Sotšin olympiapuistossa Adlerskin piirissä. Rata kiertää vuoden 2014 talviolympialaisten kisakylää ja suorituspaikkoja.


title: Venäjän Grand Prix

text: Suomalaisista Venäjän Grand Prix’n on voittanut Valtteri Bottas vuonna 2017, voitto oli samalla Bottaksen uran ensimmäinen.


title: Venäjän Grand Prix

text: "Punataustaiset kilpailut eivät kuuluneet Formula 1:n MM-sarjaan."


title: Jet Li: Rise to Honor

text: Jet Li: Rise to Honor on Sony Computer Entertainmentin kehittämä ja julkaisema toimintapeli. Peli julkaistiin Pohjois-Amerikassa 14. helmikuuta ja Euroopassa 8. huhtikuuta 2004 PlayStation 2 -konsolille.


title: Jet Li: Rise to Honor

text: Pelissä ohjataan Kit Yun -nimistä mieshahmoa läpi erilaisten episodien, jotka perustuvat todelliseen maailmaan ja paikkoihin, kuten San Franciscoon ja Hongkongiin. Jokaisessa episodissa pelaajan täytyy selvittää tiensä rakennusten ja esteiden läpi määränpäähän ja taistella vastaantulevia vihollisia vastaan. Vaikka pelissä pääosin kukistetaan vihollisia, silti välillä pelaajalle tulee vastaan kohtia, joissa täytyy hiiviskellä ja nujertaa vartijoita toisten huomaamatta. Välillä tulee vastaan myös kohtia, joissa täytyy tappaa vihollisia ampuen. Ampumakohtaukset muistuttavat teknisesti "Max Paynea".


title: Jet Li: Rise to Honor

text: Peli sai pääosin ristiriitaisen vastaanoton, sillä GameRankings antoi 72 arvostelijan keskiarvosanaksi 68 % ja Metacritic antoi 50 arvostelijan keskiarvosanaksi 68/100.


title: Jet Li: Rise to Honor

text: IGN ja GameSpot molemmat yllättyivät pelin tuotantoarvoista ja elokuvamaisuudesta, mutta ne puolestaan pettyivät liian yksinkertaisista ohjausmekanismeista, halvoista pomovastuksista ja pelin lyhyydestä. Eurogamer sanoi pelattavuutta ”tasapainottomaksi ja turhauttavaksi” ja taistelua ”kamalan rajoitetuksi”. GameSpy totesi, että ”kohtauksista tekee liian tylsistyttäviä tylsistyneeltä kuulostava ääninäyttely”. LazyTechGuys totesi pelistä, että ”se testaa (pelaajan) kärsivällisyyttä aivan äärirajoihin asti”.


title: Jet Li: Rise to Honor

text: GamePro antoi pelille 5/5 pistettä sanoen peliä ja etenkin analogista ohjausmekanismia ”innovatiiviseksi ja hauskaksi”.


title: Pentti Aalto (kielitieteilijä)

text: Pentti Aalto (22. heinäkuuta 1917 Pori – 30. marraskuuta 1998 Helsinki) oli suomalainen sanskritin ja vertailevan kielitieteen professori.


title: Pentti Aalto (kielitieteilijä)

text: Aalto pääsi ylioppilaaksi Porin lyseosta vuonna 1935. Sen jälkeen Helsingin yliopistolla opiskellut Aalto valmistui filosofian kandidaatiksi 1939, lisensiaatiksi 1949 ja väitteli tohtoriksi vuonna 1949 latinan gerundista ja gerundiivista. Hän oli G. J. Ramstedtin oppilaana ja toimitti ja julkaisi tämän keskenjääneitä toitä. Helsingin yliopiston vertailevan kielitieteen dosenttina Aalto toimi vuodesta 1949 ja professorina 1958–1980


title: Pentti Aalto (kielitieteilijä)

text: Aalto muistetaan monipuolisen kielitieteellisen tuotantonsa ohella "The History of Learning and Science in Finland 1828–1918" -sarjaan kirjoittamistaan kolmesta osasta.


title: Esteban Solari

text: Esteban Andrés Solari Poggio (s. 2. kesäkuuta 1980 Rosario, Argentiina) on argentiinalainen jalkapalloilija. Hän edustaa kyprosilaista APOELia ja on pelipaikaltaan hyökkääjä.


title: Esteban Solari

text: Solari teki sopimuksen 15. kesäkuuta 2008 espanjalaisseura Almerían kanssa, joka pelasi maan pääsarjassa Primera Divisiónissa. Aikaisemmin urallaan hän oli edustanut Euroopassa kyprosilaista APOELia ja belgialaista Lierseä. Almeríaan hän siirtyi meksikolaisesta Club Universidad Nacionalista.


title: Esteban Solari

text: Ensiesiintymisensä Primera Divisiónissa Solari teki 31. elokuuta 2008 ottelussa Athletic Bilbaota vastaan. Hän ei kuitenkaan lopulta saannut vastuuta kauden aikana, pelaten kokonaisuudessaan vain kahdeksassa ottelussa. Ainoan maalinsa hän teki kauden aikana ottelussa Numanciaa vastaan.


title: Esteban Solari

text: 2. kesäkuuta 2010 Solari palasi APOELiin ja teki joukkueen kanssa kolmivuotisen sopimuksen.


title: Senttimorgan

text: Senttimorgan (tunnus cM) on perinnöllisyystieteessä käytetty yksikkö, joka mittaa kahden lokuksen välistä etäisyyttä tietyssä kromosomissa. Senttimorgan ei kuitenkaan ole etäisyyden fysikaalinen, DNA:n pituuteen suoraan verrannollinen mitta, vaan se kertoo lokusten välisen rekombinaation todennäköisyyden.


title: Senttimorgan

text: Kaksi samassa kromosomissa sijaitsevaa geeniä voi meioosissa tapahtuvan tekijäinvaihdon (crossing-over) takia erota toisistaan eri gameetteihin. Odotettujen tekijäinvaihtojen määrä voidaan arvioida (havaitun) rekombinaatiotaajuuden avulla.


title: Senttimorgan

text: Kaksi lokusta on 1 cM:n etäisyydellä toisistaan jos tekijäinvaihdon todennäköisyys niiden välillä on 1%. Toisin sanoen sadassa meioosissa tapahtuisi yksi tekijäinvaihto eli crossing-over.


title: Senttimorgan

text: Senttimorgan on geneettisissä karttayksikkö: kromosomikartoissa lokusten etäisyydet ilmoitetaan cM:eina. Ihmisen kromosomistossa 1 cM vastaa keskimäärin miljoonaa emäsparia. Eri kromosomialueilla rekombinaation todennäköisyys kuitenkin vaihtelee, ja siksi cM ei vastaa aina samaa fyysistä etäisyyttä.


title: Senttimorgan

text: Yksikkö on nimetty geneetikko Thomas Hunt Morganin mukaan.


title: Francesco Zerrillo

text: Francesco Zerrillo (s. 23. huhtikuuta 1931) on italialainen roomalaiskatolinen piispa. Hänet vihittiin papiksi 25. heinäkuuta 1954 ja nimitettiin Tricaricon hiippakunnan piispaksi 7. joulukuuta 1985. Piispaksi vihkiminen seurasi 25. tammikuuta 1986. Pääkonsekraattorina toimi Bernardin Gantin, jota avustivat Carlo Minchiatti ja Carmelo Cassati.


title: Francesco Zerrillo

text: Zerrillo sai 15. helmikuuta 1997 nimityksen Lucera-Troian hiippakunnan piispaksi, joksi hänet asetettiin 5. huhtikuuta. Hän jäi eläkkeelle 30. kesäkuuta 2007.


title: Place de la Bastille

text: Place de la Bastille on aukio Pariisin keskustassa. Se sijaitsee Ranskan vallankumouksen symbolisella tapahtumapaikalla, jossa aikanaan oli Bastiljin ("Bastille") linnoitus. Linnoitus vallattiin 14. heinäkuuta 1789 ja tuhottiin vuoden kuluessa siitä. Aukion kiveys oopperataloa vastapäätä paljastaa nykyisin Bastilijin linnoituksen ääriviivan. Se on merkitty pintaan kolmen kiveä vahvalla viivalla.


title: Place de la Bastille

text: Aukio on Pariisin keskustan itälaidalla, Seinen pohjoispuolella, 4., 11. ja 12. arrondissementin rajalla. Pariisin keskiosia pohjoispuolitse kiertävä suurten bulevardien kehä päättyy idässä place de la Bastillelle. Sinne johtaa keskikaupungilta rue St. Antoine, joka jatkuu aukion itäpuolella rue du Faubourg St. Antoine -nimisenä. Aukiota lähin metroasema on nimeltään Bastille.


title: Place de la Bastille

text: Canal Saint-Martin kulkee tunneloituna aukion ali.


title: Bastille

text: Bastille voi tarkoittaa seuraavia:


title: Marc Bonel

text: Marc Bonel, (10. joulukuuta 1911 Pariisi – 11. toukokuuta 2002 Saint-Antonin-Noble-Val, Midi-Pyrénées) oli ranskalainen harmonikansoittaja, joka tuli tunnetuksi laulajatar Édith Piafin haitaristina. Bonel oli uransa alkuvaiheessa säestämässä muun muassa Mistinguettia ja Fernandelia. Heidän jälkeen Bonel siirtyi Piafin hanuristiksi. Marc Bonel oli naimisissa Danielle Bonelin kanssa.


title: Marc Bonel

text: Bonel kuoli Midi-Pyrénées’n hallintoalueella pienessä Saint-Antonin-Noble-Valin kylässä sairauden jälkeen 90-vuotiaana.


title: Faro della Vittoria

text: Faro della Vittoria (suom. 'Voiton majakka') on sotamuistomerkki, joka on rakennettu Italian voitettua ensimmäisen maailmansodan. Veistos esitää Victoria-jumalatarta pitelemässä soihtua kädessään. Veistos painaa noin 25 tonnia ja se on 26,5 metriä korkea. Veistoksen patsas on 18,50 metriä korkea ja veistoksen alusta on 8 metriä. Veistos on valmistettu pronssista ja sen alusta on graniittia. Veistoksen valmisti italialainen kuvanveistäjä Edoardo Rubino. Veistos valmistui vuonna 1928. Veistos sijaitsee Torinon kaupungissa Piemonten hallintoalueella Torinon metropolikaupungissa Italiassa.


title: Athanasius Atule Usuh

text: Athanasius Atule Usuh (2. toukokuuta 1942 Mbagen – 14. heinäkuuta 2016) oli nigerialainen roomalaiskatolinen piispa. Hänet vihittiin papiksi Makurdin hiippakuntaan 19. joulukuuta 1971 ja nimitettiin sen koadjuuttoripiispaksi 18. marraskuuta 1987. Piispaksi vihkiminen seurasi 6. tammikuuta 1988. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Giovanni Battista Re. 2. kesäkuuta 1989 Usuhista tuli Makurdin piispa. Hän jäi eläkkeelle 28. maaliskuuta 2015.


title: Dina Manfredini

text: Dina Manfredini (4. huhtikuuta 1897 Italia – 17. joulukuuta 2012 Iowa) oli italialais-amerikkalainen henkilö, josta tuli kahdeksi viikoksi maailman vanhin ihminen Besse Cooperin kuoltua 4. joulukuuta 2012. Manfredini kuoli 115 vuoden ja 257 päivän iässä 17. joulukuuta 2012.


title: Dina Manfredini

text: Hän syntyi Italiassa Pievepelagossa, Emilia-Romagnassa ja hän muutti Yhdysvaltoihin Iowaan vuonna 1920 aviomiehensä kanssa. Toisessa maailmansodassa Manfredini työskenteli ammustehtaassa. Hänestä tuli Italian vanhin ihminen Venere Pizzinaton kuoltua 2. elokuuta 2011 ja vanhimmaksi elänyt italialainen 13. joulukuuta 2011. Manfredini oli myös toiseksi viimeinen vahvistettu elossa oleva henkilö, joka on syntynyt vuonna 1897.


title: Dina Manfredini

text: Manfredinin jälkeen maailman vanhin elossa oleva ihminen oli japanilainen Jiroemon Kimura.


title: Attilio Calatroni

text: Attilio Calatroni (s. 18. heinäkuuta 1950 Brescia) on italialainen entinen miekkailija. Hän kilpaili vuoden 1976 kesäolympialaisissa Montrealissa ja oli siellä mukana saamassa hopeaa floretin joukkuekilpailussa.


title: Basarabeascan piiri

text: Basarabeascan piiri () on hallintopiiri ("raion") Moldovan eteläosassa. Piirin hallintokeskus on Basarabeasca. Basarabeasca on Moldovan rautateiden risteysasema ja raja-asema maan eteläosissa. Siellä on myös paikallistien raja-asema Ukrainan Odessan alueelle mentäessä.


title: Basarabeascan piiri

text: Piirin pinta-ala on 660 km, ja arvioitu väkiluku vuoden 2014 alussa oli 29 200. Piirin väkiluku on pysynyt likimain ennallaan vuodesta 2004, mutta sitä ennen, Neuvostoliiton hajoamisen jälkeen väki väheni runsaalla parilla tuhannella (31 612 as., vuonna 1989).


title: Bricenin piiri

text: Bricenin piiri () on hallintopiiri ("raion") Moldovan luoteisosassa. Piirin hallintokeskus on Briceni.


title: Bricenin piiri

text: Piirin pinta-ala on 810 km, ja arvioitu väkiluku vuoden 2011 alussa oli 75 300.


title: Cahulin piiri

text: Cahulin piiri () on hallintopiiri ("raion") Moldovan eteläosassa. Piirin hallintokeskus on Cahul, joka on eteläisen Moldovan tärkeimpiä kaupunkeja.


title: Cahulin piiri

text: Piirin eteläreunalla, Romanian ja Ukrainan rajojen välisellä alueella Tonavan ja Prutjoen haarassa, sijaitsee Giurgiulești, Moldovan tärkein satamapaikkakunta.


title: Cahulin piiri

text: Piirin pinta-ala on 800 km, ja arvioitu väkiluku vuoden 2011 alussa oli 124 800.


title: Pulakapina

text: Pulakapina on vuonna 1977 ensi-iltansa saanut Mikko Niskasen ohjaama elokuva. Se kuvaa vuonna 1932 tapahtuneen Nivalan konikapinan tapahtumia.


title: Pulakapina

text: Elokuva perustuu Lempi Linnan romaaniin Konikapina vuodelta 1965 ja Niskasen omiin asianosaisten haastatteluihin. Romaanista oli jo tehty kaksi näyttämösovitusta, joita oli esitetty Närpiössä vuosina 1974–76 sekä 1975–76 Nivalassa. Elokuvasovituksen Niskanen kirjoitti yhdessä Tapio Suomisen kanssa.


title: Pulakapina

text: Pulakapina oli Niskasen tuotantoyhtiön Käpy-Filmin (myöhemmin Käpy-Studio) ensimmäinen pitkä elokuva. Se sai tukea yli miljoonaan nousseille tuotantokuluille opetusministeriöltä 450 000 markkaa ja Suomen elokuvasäätiöltä 115 000 markkaa.


title: Pulakapina

text: Kuvaukset tapahtuivat pääosin alkuperäisillä tapahtumapaikoilla.


title: Pulakapina

text: Elokuva sai aikalaiskriitikoilta kiitosta Markku Lehmuskallion kuvauksesta ja Mikko Niskasen roolisuorituksesta mutta moitteita paatoksellisuudesta ja joidenkin kohtausten teatraalisuudesta.


title: Diogo Reesink

text: Diogo Reesink (s. 28. heinäkuuta 1934 Heerlen) on alankomaalaissyntyinen, Brasiliassa toiminut roomalaiskatolinen piispa. Hän liittyi fransiskaaneihin 2. helmikuuta 1960 ja sai pappisvihkimyksensä 15. heinäkuuta 1962. Hänet nimitettiin 2. elokuuta 1989 Almenaran hiippakunnan piispaksi, ja piispaksi vihkiminen seurasi 21. lokakuuta. Pääkonsekraattorina toimi Cristiano Portela de Araújo Pena, jota avustivat Serafim Fernandes de Araújo ja Arnaldo Ribeiro.


title: Diogo Reesink

text: Reesink sai 25. maaliskuuta 1998 nimityksen Teófilo Otonin piispaksi, jona hän toimi, kunnes jäi eläkkeelle 25. marraskuuta 2009.


title: Guire Poulard

text: Guire Poulard (6. tammikuuta 1942 – 9. joulukuuta 2018) oli haitilainen roomalaiskatolinen arkkipiispa. Hänet vihki papiksi Port-au-Princen arkkihiippakuntaan François-Wolff Ligondé 25. kesäkuuta 1972. Hänet nimitettiin Jacmelin hiippakunnan piispaksi 25. helmikuuta 1988. Piispaksi vihkiminen seurasi 15. toukokuuta. Pääkonsekraattorina toimi Paolo Romeo, jota avustivat François-Wolff Ligondé ja Léonard Pétion Laroche.


title: Guire Poulard

text: Poulard sai 9. maaliskuuta 2009 nimityksen Les Cayesin piispaksi ja 12. tammikuuta 2011 Port-au-Princen arkkipiispaksi, joksi hänet asetettiin 26. maaliskuuta.


title: Bernardito Cleopas Auza

text: Bernardito Cleopas Auza (s. 10. kesäkuuta 1959) on filippiiniläinen roomalaiskatolinen arkkipiispa. Hänet vihki papiksi Daniel Francis Walsh 29. kesäkuuta 1985. Hänet nimitettiin Suacian titulaariarkkipiispaksi sekä apostoliseksi nuntiukseksi Haitille 8. toukokuuta 2008. Piispaksi vihkiminen seurasi 3. heinäkuuta. Pääkonsekraattorina toimi Tarcisio Bertone, jota avustivat Ivan Dias ja Jean-Louis Pierre Tauran.


title: 2,5-dikloorifenoli

text: 2,5-dikloorifenoli on palava orgaaninen yhdiste, joka normaaliolosuhteissa esiintyy olomuodoltaan värittöminä kiteinä, joilla on tunnusomainen haju. Sen kemiallinen kaava on CHClO. 2,5-dikloorifenolista käytetään myös nimiä "2,5-DCP", "2,5-dikloorihydroksibentseeni" tai "1-hydroksi-2,5-diklooribentseeni".


title: 2,5-dikloorifenoli

text: 2,5-dikloorifenolin moolimassa on 163,0 g/mol, sulamispiste 59,0 °C, kiehumispiste 211,0 °C (99,2 kPa paineessa) ja CAS-numero 583-78-8. Aine liukenee veteen 20 °C:n lämpötilassa 0,2 g/100ml. Aine liukenee myös bentseeniin ja on hyvin liukenevaa etanoliin ja dietyylieetteriin. Lyhytaikainenkin altisuminen aineelle voi ärsyttää voimakkaasti silmiä, ihoa ja hengitysteitä. 2,5-dikloorifenoli on myrkyllistä vesieliöille ja se muodostaa palaessaan fosgeenia.


title: Joseph Serge Miot

text: Joseph Serge Miot (23. marraskuuta 1946 – 12. tammikuuta 2010) oli haitilainen roomalaiskatolinen arkkipiispa. Hänet vihki papiksi Jérémien hiippakuntaan Rémy Augustin 4. heinäkuuta 1975. Hänet nimitettiin Port-au-Princen koadjuuttoriarkkipiispaksi 29. heinäkuuta 1997. Piispaksi vihkiminen seurasi 12. lokakuuta. Pääkonsekraattorina toimi Christophe Pierre, jota avustivat François Gayot ja François-Wolff Ligondé.


title: Joseph Serge Miot

text: Miotista tuli Port-au-Princen arkkipiispa 1. maaliskuuta 2008. Hän kuoli Haitin maanjäristyksessä 2010.


title: Christophe Pierre

text: Christophe Pierre (s. 30. tammikuuta 1946 Rennes) on ranskalainen katolinen arkkipiispa ja Pyhän istuimen diplomaatti. Hänet vihki papiksi Paul Joseph Marie Gouyon 5. huhtikuuta 1970, ja hänet nimitettiin Gunelan titulaariarkkipiispaksi sekä apostoliseksi nuntiukseksi Haitille 12. heinäkuuta 1995. Piispaksi vihkiminen seurasi 24. syyskuuta. Pääkonsekraattorina toimi Angelo Sodano, jota avustivat Gouyon ja Jacques André Marie Jullien.


title: Christophe Pierre

text: Pierre sai 10. toukokuuta 1999 nimityksen apostoliseksi nuntiukseksi Ugandaan ja 22. maaliskuuta 2007 Meksikoon.


title: Attila Hazai

text: Attila Hazai (30. huhtikuuta 1967 Budapest, Unkari – 5. huhtikuuta 2012) oli unkarilainen kirjailija, joka nousi kulttimaineeseen 1997 romaanillaan "Budapesti skizo". Kaunokirjallisuuden lisäksi hän kirjoitti tietokirjoja, käänsi kirjallisuutta englannista unkariksi, ja hän oli myös jäsenenä underground-yhtyeissä.


title: Attila Hazai

text: Julkisuuteen kerrottiin hänen kuolleen yllättäen traagisissa olosuhteissa, ja saksalainen Focus-lehti on tulkinnut kuoleman itsemurhaksi.


title: Roque Paloschi

text: Roque Paloschi (s. 5. marraskuuta 1956) on brasilialainen roomalaiskatolinen piispa. Hänet vihki papiksi Bagén hiippakuntaan Laurindo Guizzardi 7. joulukuuta 1986. Hänet nimitettiin Roraiman hiippakunnan piispaksi 18. toukokuuta 2005, ja hänet konsekroi 17. heinäkuuta Jayme Henrique Chemello, jota avustivat Luiz Soares Vieira ja Laurindo Guizzardi.


title: Stefano Simoncelli

text: Stefano Simoncelli (12. marraskuuta 1946 Grottaferrata – 20. maaliskuuta 2013) oli italialainen miekkailija. Hän kilpaili floretilla. Hän osallistui yksilö- ja joukkuekilpailuihin sekä kesäolympialaisissa 1972 Münchenissä että kesäolympialaisissa 1976 Montrealissa; Montrealissa hän oli mukana saamassa hopeaa joukkuekilpailussa. Hänen lapsensa Luca ja Marta Simoncelli jatkoivat isänsä jalanjäljissä menestyksekkäinä miekkailijoina. Simoncelli menehtyi pitkän sairauden uuvuttamana.


title: Giovanni Battista Coletti

text: Giovanni Battista Coletti (s. 8. joulukuuta 1948 Treviso) on italialainen entinen miekkailija. Hän kilpaili vuoden 1976 kesäolympialaisissa Montrealissa ja oli mukana saamassa floretin joukkuekilpailussa hopeaa. Lisäksi hän oli siellä mukana sijoittumassa kalvan joukkuekilpailussa seitsemänneksi.


title: Spey

text: Spey (gaeliksi "Uisge Spè") on joki Skotlannissa. Se laskee Pohjanmeressä sijaitsevaan Moray Firthin lahteen. Jokialue, Speyside, on Skotlannin tunnetuimpia viskintuotannon keskuksia.


title: Spey

text: Speyjoki on suosittu kalastuskohde, mistä saadaan saaliiksi muun muassa lohta ja taimenta. Joki on myös suosittu melontakohde.


title: Yokohama Landmark Tower

text: Yokohama Landmark Tower (, ) on Japanin toiseksi korkein pilvenpiirtäjä ja neljänneksi korkein rakennelma. Rakennus on 296,3 metriä korkea ja siinä on 70 kerrosta. Rakennus maksoi noin 270 miljardia japanin jeniä (noin 2,5 miljardia euroa). Pilvenpiirtäjän rakentaminen aloitettiin vuonna 1990 ja pilvenpiirtäjä valmistui vuonna 1993. Jokohaman kaupungissa Japanissa sijaitsevan rakennuksen omistaa Mitsubishi Estate Co.


title: Yokohama Landmark Tower

text: Rakennuksen tiloissa on viiden tähden luksushotelli, jossa on 603 huonetta. Rakennuksessa on myös useita kauppoja ja ravintoloita. Osa rakennuksesta on toimistokäytössä. Yokohama Landmark Towerissa on maailman toiseksi nopein hissijärjestelmä. Maailman nopein hissijärjestelmä on Taipei 101:ssä.


title: Rafael Morales Duque

text: Rafael Morales Duque (s. 7. syyskuuta 1929) on kolumbialainen fransiskaani. Hänet vihittiin papiksi 13. heinäkuuta 1958 ja nimitettiin Guapin apostolisen prefektuurin prefektiksi 5. toukokuuta 1994. Hän erosi tehtävistään 13. helmikuuta 2001.


title: Leif Högström

text: Leif Nils Oskar Högström (s. 4. heinäkuuta 1955 Enskede) on ruotsalainen entinen miekkailija. Hän oli mukana voittamassa kalvan joukkuekilpailussa kultaa kesäolympialaisissa 1976 Montrealissa. Hän kilpaili vielä kesäolympialaisissa 1980 Moskovassa ja sijoittui siellä joukkueineen kalvalla viidenneksi.


title: PhinDeli Town Buford

text: PhinDeli Town Buford, aik. Buford on yhden asukkaan kylä Yhdysvaltojen osavaltiossa Wyomingissa. Siellä on kauppa, huoltoasema ja koulu.


title: PhinDeli Town Buford

text: Buford on perustettu 1866 ja enimmillään sen asukasluku oli noin 2 000. Kylää asuttivat pääasiassa rautatietyöläiset. Nimensä kylä on saanut kenraali John Bufordilta. Bufordin nykyinen ainoa asukas Don Sammons muutti kaupunkiin vaimonsa kanssa 1980. Hän on asunut kaupungissa yksin vuodesta 2007 lähtien.


title: PhinDeli Town Buford

text: Sammons osti Bufordin itselleen vuonna 1992. Vuonna 2012 hän myi sen huutokaupassa vietnamilaiselle sijoittajalle 900 000 dollarilla. Ostettuaan paikkakunnan hän muutti sen nimen mukaan "PhinDeli Town Buford".


title: Paolo Gillet

text: Paolo Gillet (s. 8. heinäkuuta 1929 Rooma) on italialainen roomalaiskatolinen piispa. Hänet vihittiin papiksi 19. syyskuuta 1953 ja nimitettiin Albanon suburbikaarisen hiippakunnan vihkipiispaksi sekä Germa in Galatian titulaaripiispaksi 7. joulukuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.


title: Paolo Gillet

text: Gillet jäi eläkkeelle 22. helmikuuta 2005.


title: Maanalaisella saundilla

text: Maanalaisella saundilla on Lommon ja DJ Kridlokkin yhteisalbumi vuodelta 2005. Se julkaistiin ainoastaan c-kasettina. Kasettia on nykypäivänä vaikkea hankkia mistään ja sen vuoksi Maanalaisella saundilla on yksi harvinaisimpia, etsityimpiä ja kalleimpia julkaisuja suomalaisen rapmusiikin historiassa.


title: Azawad

text:
Azawad on Nigerjoen mutkan pohjoispuolella sijaitsevan Saharan reuna-alueen nimitys. Se käsittää kiinteistä hiekkadyyneistä koostuvan vyöhykkeen, jota paimentolaiset käyttävät kamelien ja lampaiden laiduntamiseen. Alueen konkreettinen sijainti vaihtelee puhujan ja asiayhteyden mukaan. Malin ja Nigerin tuaregikapinalliset ovat käyttäneet Azawadia tavoittelemansa Saharan tuaregitasavallan nimenä. Toisinaan se tarkoittaa samaa kuin Azawagh.
Libyan sisällissodasta palanneiden sotilaiden ja saatujen aseiden avulla ja meneillään ollutta vallankaappausta hyödyntäen Pohjois-Malin tuaregit aloittivat alkuvuodesta 2012 kapinan, jonka seurauksena tuaregit ja heidän kanssaan taistelleet islamistit valtasivat Azawadin alueen. Azawadin kansallinen vapautusliike (MNLA) julisti Azawadin itsenäiseksi valtioksi 6. huhtikuuta 2012. Itsenäisyys ei ole saanut tukea kansainvälisesti.


title: Azawad

text: Toukokuun 2012 lopulla MNLA ja islamistien Ansar Dine -ryhmä yhdistyivät päämääränään Azawadin itsenäistyminen. Kesällä islamistit alkoivat hävittää Timbuktun mausoleumeja ja hautausmaita. Tuaregikapinallisten tavoitteena oli sekulaari valtio, mutta islamistit onnistuivat sittemmin syrjäyttämään heidät. Islamistit eivät enää vaadi Azawadille itsenäisyyttä, vaan tavoittelevat tiukan islamilaisen lain soveltamista koko Malissa.


title: Raimundo Revoredo Ruiz

text: Raimundo Revoredo Ruiz (s. 28. joulukuuta 1927 Lima) on perulainen roomalaiskatolinen piispa. Hänet vihittiin lasaristien papiksi 29. kesäkuuta 1950 ja nimitettiin Julin prelaatiksi 25. marraskuuta 1988. Piispaksi vihkiminen seurasi 5. tammikuuta 1989. Pääkonsekraattorina toimi Luigi Dossena, jota avustivat Jesús Mateo Calderón Barrueto ja Augusto Beuzeville Ferro.


title: Raimundo Revoredo Ruiz

text: Revoredo Ruiz erosi tehtävistään prelaattina 29. toukokuuta 1999.


title: Ghede

text: Ghede (myös Gede tai Guédé) tarkoittaa yhtäältä vanhaa haitilaista rakkauden, seksin ja hedelmällisyyden jumalaa sekä toisaalta kuolemaa ja hedelmällisyyttä edustavia esi-isien henkiä ("loa") haitilaisessa voodoossa.


title: Ghede

text: Seksuaalisuuden henkenä Ghede on kursailematon ja rehentelevä nautiskelija, joka kuvataan hienostuneena ja tyylikkäänä.


title: Ghede

text: Loa-hengistä tunnetuimpia on "Paroni ("Baron")", jolla on kolme ilmentymää: "Paroni Samedi ("Lauantai")", "Paroni La Croix ("Risti")" ja "Paroni Cimetière ("Hautausmaa")". Paroni Samedi on ghede-henkien johtaja tai ghede-jumalan ilmentymä, joka johdattaa sielut manalaan ja jolla on valtaa zombeihin. Hänet kuvataan usein tyylikkäänä miehenä, jolla on valkoiset, kalloa muistuttavat kasvot, mustat vaatteet, valkoinen silinterihattu, tummat lasit, suussa savuke ja kädessä pitkä keppi.


title: Ghede

text: Muita ghede-henkiä ovat muun muassa "Ghede Nibo", hautojen vartija ja nuorena kuolleiden suojelija, sekä "Ghede Ti Malis", kujeileva ja ruokaa varasteleva henki.


title: Ghede

text: Ghede tavataan usein tienristeyksessä, symbolisesti elävien ja kuolleiden maailmojen kohtauspisteessä, missä ihmiset esittävät hänelle hedelmällisyyteen liittyviä kysymyksiä.


title: Ghede

text: James Bond -elokuvassa Elä ja anna toisten kuolla esiintyi Baron Samedi -niminen, mahdollisesti yliluonnollisia kykyjä omaava pääkonnan apuri, joka muistutti ulkoisesti paljon yllä kuvattua Paroni Samedia.


title: Lino Panizza Richero

text: Lino Panizza Richero (s. 14. tammikuuta 1944) on perulainen roomalaiskatolinen piispa. Hänet vihittiin kapusiinien papiksi 1. maaliskuuta 1969 ja nimitettiin Carabayllon hiippakunnan piispaksi 14. joulukuuta 1996. Piispaksi vihkiminen seurasi 2. helmikuuta 1997. Pääkonsekraattorina toimi Augusto Vargas Alzamora, jota avustivat Fortunato Baldelli ja Héctor Miguel Cabrejos Vidarte.


title: Martin Drennan

text: Martin Drennan (s. 2. tammikuuta 1944) on irlantilainen roomalaiskatolinen piispa. Hänet vihittiin papiksi Ossoryn hiippakuntaan 16. heinäkuuta 1968 ja nimitettiin Dublinin arkkihiippakunnan vihkipiispaksi sekä Aquae Regiaen titulaaripiispaksi 28. toukokuuta 1997. Piispaksi vihkiminen seurasi 21. syyskuuta. Pääkonsekraattorina toimi Desmond Connell, jota avustivat Luciano Storero ja Laurence Forristal.


title: Martin Drennan

text: Drennan sai 23. toukokuuta 2005 nimityksen Galway and Kilmacduaghin piispaksi.


title: Eamon Casey

text: Eamon Casey (24. huhtikuuta 1927 Firies – 13. maaliskuuta 2017 Claren kreivikunta) oli irlantilainen roomalaiskatolinen piispa. Hänet vihittiin papiksi 17. kesäkuuta 1951 ja nimitettiin Kerryn hiippakunnan piispaksi 17. heinäkuuta 1969. Piispaksi vihkiminen seurasi 9. marraskuuta. Pääkonsekraattorina toimi Gaetano Alibrandi, jota avustivat Henry Murphy ja Donald J. Herlihy.


title: Eamon Casey

text: Casey sai 21. heinäkuuta 1976 nimityksen Galway and Kilmacduaghin piispaksi, jona hän toimi, kunnes erosi tehtävistään 6. toukokuuta 1992.


title: Laurence Forristal

text: Laurence Forristal (5. kesäkuuta 1931 – 10. lokakuuta 2018) oli irlantilainen roomalaiskatolinen piispa. Hänet vihittiin papiksi Ossoryn hiippakuntaan 21. joulukuuta 1955 ja nimitettiin Dublinin arkkihiippakunnan vihkipiispaksi sekä Rotdonin titulaaripiispaksi 3. joulukuuta 1979. Piispaksi vihkiminen seurasi 20. tammikuuta 1980. Pääkonsekraattorina toimi Dermot J. Ryan, jota avustivat Gaetano Alibrandi ja Joseph A. Carroll.


title: Laurence Forristal

text: 30. kesäkuuta 1981 Forristal sai nimityksen Ossoryn piispaksi, jona hän toimi, kunnes jäi eläkkeelle 14. syyskuuta 2007.


title: Séamus Freeman

text: Séamus Freeman (s. 23. helmikuuta 1944) on irlantilainen roomalaiskatolinen piispa. Hänestä tuli pallottiinien jäsen vuonna 1965, ja hänet vihittiin niiden papiksi 12. kesäkuuta 1971. Hän sai 14. syyskuuta 2007 nimityksen Ossoryn piispaksi. Hänet konsekroi 2. joulukuuta Diarmuid Martin, jota avustivat Giuseppe Lazzarotto ja Laurence Forristal.


title: Wonderboy

text: Wonderboy on Ray Daviesin kirjoittama ja The Kinks -yhtyeen esittämä kappale vuodelta 1968. Se ei sisälly millekään yhtyeen studioalbumille, vaan julkaistiin pelkästään singlenä. Kappale nousi Britanniassa listasijalle 36, mikä oli yhtyeen huonoin sijoitus neljään vuoteen. Kappale saavutti kuitenkin kiitosta kriitikoilta.


title: Wonderboy

text: Ray Davies kirjoitti ”Wonderboyn” hänen toisen tyttärensä, Victorian, syntymän aiheuttamassa tunnekuohussa. Davies onkin myöhemmin miettinyt, että olisiko hyvin henkilökohtainen laulu sopinut paremmin soolosingleksi.


title: Wonderboy

text: ”Wonderboy” äänitettiin tammikuussa 1968 Pye Studiosin kakkosstudiossa, Lontoossa.


title: Wonderboy

text: ”Wonderboy” ilmestyi Britanniassa singlenä B-puolenaan ”Polly” 5. huhtikuuta 1968. Singlen tuotti Ray Davies itse. Kappale saavutti kriitikoilta useita positiivisia arvioita. Esimerkiksi New Musical Express totesi; ”Ansaitsee olla suuri hitti – ja tulee olemaan!” Lisäksi The Beatlesin John Lennon pyysi eräällä lontoolaisella klubilla, että sitä soitettaisiin yhä uudelleen ja uudelleen. Kehuista huolimatta ”Wonderboy” ei kuitenkaan myynyt hyvin. Se nousi Record Retailer -listan sijalle 36 säilyen top 40:ssä kaikkiaan viisi viikkoa. New Musical Expressin listalla se pärjäsi hieman paremmin ja nousi sijalle 28. Sen sijaan Melody Makerin listalle single ei noussut lainkaan. Britanniassa ”Wonderboy” oli heikoimmin menestynyt Kinks-single neljään vuoteen. Sen sijaan Alankomaissa se menestyi hyvin pääsemällä listan neljännelle tilalle.


title: Wonderboy

text: Yhdysvalloissa singlen julkaisi Reprise Records 15. toukokuuta 1968. Se ei saavuttanut sijoitusta Billboardin, Cashboxin tai Record Worldin listoilla.


title: Wonderboy

text:
A-puoli
B-puoli


title: Miguel José Asurmendi Aramendia

text: Miguel José Asurmendi Aramendia (6. maaliskuuta 1940 Pamplona – 9. elokuuta 2016) oli espanjalainen roomalaiskatolinen piispa. Hänestä tuli salesiaanien jäsen 23. heinäkuuta 1963, ja hänet vihittiin niiden papiksi 5. maaliskuuta 1967. Hän sai 27. heinäkuuta 1990 nimityksen Tarazonan piispaksi, ja piispaksi konsekroinnin suoritti 30. syyskuuta Mario Tagliaferri, jota avustivat Antonio María Javierre Ortas ja Elías Yanes Alvarez.


title: Miguel José Asurmendi Aramendia

text: Asurmendi Aramendia sai 8. syyskuuta 1995 nimityksen Vitorian piispaksi.


title: Peter Joseph Connors

text: Peter Joseph Connors (s. 6. maaliskuuta 1937) on australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 23. heinäkuuta 1961. Hänet nimitettiin 30. maaliskuuta 1987 Melbournen vihkipiispaksi ja Temunianan titulaaripiispaksi. Piispaksi vihkimisen suoritti 21. toukokuuta Thomas Francis Little, jota avustivat Ronald Austin Mulkearns ja Joseph Peter O'Connell.


title: Peter Joseph Connors

text: Connors sai 30. toukokuuta 1997 nimityksen Ballaratin piispaksi, joksi hänet asetettiin 23. heinäkuuta. Hän jäi eläkkeelle 1. elokuuta 2012.


title: Legend of the Wolf

text: Legend of the Wolf (, "Chin long chuen suet") on vuonna 1997 ensi-iltansa saanut hongkongilainen toimintaelokuva. Se on toimintanäyttelijänä tunnetun Donnie Yenin ensimmäinen ohjaama elokuva. Hän myös käsikirjoitti elokuvan yhdessä Cub Chinin ja Bill Luin kanssa.


title: Merja Tynkkynen

text: Merja Tynkkynen on suomalainen mainonnansuunnittelija, jonka esikoisromaani "Valkoinen sohva Rivieralla" ilmestyi vuonna 2003. Hän on naimisissa kirjailija Harri Nykäsen kanssa.


title: Merja Tynkkynen

text: Tynkkynen on toiminut copywriterina J. Walter Thompson- ja Dynamo-mainostoimistoissa.


title: Erwin Neher

text: Erwin Neher (20. maaliskuuta 1944, Landsberg am Lech, Ylä-Baijeri) on saksalainen biofyysikko.


title: Erwin Neher

text: Hän on saanut yhdessä Bert Sakmannin kanssa vuoden 1991 Nobelin fysiologian tai lääketieteen palkinnon tutkimuksistaan, jotka koskivat yksittäisten ionikanavien toimintaa soluissa.


title: Erwin Neher

text: Neher opiskeli fysiikkaa Münchenissä ja Wisconsinissa, ja väitteli tohtoriksi vuonna 1970. Vuodesta 1983 hän on ollut Max Planck -instituutissa Biofysiikan ja -kemian osaston johtaja.


title: Brown Chapel A.M.E. Church

text: Brown Chapel A.M.E. Church on kirkko joka sijaitsee "Martin Luther Kingin kadun" varrella Selman kaupungissa Alabaman osavaltiossa Amerikan Yhdysvalloissa. Kirkko valmistui vuonna 1908. Vuonna 1997 kirkko pääsi National Historic Landmark -rekisteriin. Kirkon suunnitteli amerikkalainen arkkitehti A. J. Farley.


title: Brown Chapel A.M.E. Church

text: Vuonna 1965 Brown Chapelissa kokoontui kansalaisoikeusliikkeen aktivisteja ennen lähtöään Selma–Montgomery-marsseille.


title: Dimítrios Chondrokoúkis

text: Dimítrios ”Dimítris” Chondrokoúkis (, s. 26. tammikuuta 1988 Amaroúsio) on kreikkalaissyntyinen Kyprosta edustava korkeushyppääjä, sisäratojen maailmanmestari.


title: Dimítrios Chondrokoúkis

text: Chondrokoúkis sijoittui 12:nneksi alle 18-vuotiaiden MM-kilpailuissa Marrakechissa 2005 ja kuudenneksi alle 20-vuotiaiden MM-kilpailuissa Pekingissä 2006. Alle 20-vuotiaiden EM-kilpailuissa Hengelossa 2007 hän oli neljäs ja alle 23-vuotiaiden EM-kilpailuissa Kaunasissa 2009 12:s.


title: Dimítrios Chondrokoúkis

text: Chondrokoúkis oli 2011 viides sekä Pariisin EM-hallikilpailuissa että Daegun MM-kilpailuissa. Hän voitti Euroopan joukkuemestaruuskilpailujen 1. divisioonan kilpailun İzmirissä ja Timanttiliigan kilpailun Zürichissä.


title: Dimítrios Chondrokoúkis

text: Chondrokoúkis voitti sisäratojen maailmanmestaruuden Istanbulissa 2012 ennätyksellään 233 cm. Hän voitti samana talvena myös Kreikan hallimestaruuden. Ulkoradoilla hänen ennätyksensä on 232 cm (2011).


title: Dimítrios Chondrokoúkis

text: Ennen vuoden 2012 Lontoon olympialaisia Chondrokoúkis jäi kiinni stanozolol-steroidin käytöstä. Hän sai kahden vuoden kilpailukiellon, joka päättyi heinäkuussa 2014.


title: Dimítrios Chondrokoúkis

text: Chondrokoúkis sai Kyproksen edustusoikeuden marraskuussa 2013. Hän voitti Kreikan hallimestaruuden 2015 Kyproksen ennätystuloksella 232. Prahan EM-hallikilpailuissa 2015 hän karsiutui loppukilpailusta. Hän voitti kesällä 2015 Kyproksen-mestaruuden ja sijoittui 11:nneksi Pekingin MM-kilpailuissa. Seuraavana vuonna hän voitti Kyproksen-mestaruuden, oli seitsemäs Amsterdamin EM-kilpailuissa ja kahdestoista Rio de Janeiron olympialaisissa.


title: Gerhard Pieschl

text: Gerhard Pieschl (s. 23. tammikuuta 1934 Moravská Třebová, Tšekkoslovakia) on saksalainen roomalaiskatolinen piispa. Hänet vihittiin papiksi Limburgin hiippakuntaan 8. joulukuuta 1961 ja nimitettiin sen vihkipiispaksi sekä Misenumin titulaaripiispaksi 24. elokuuta 1977. Piispaksi vihkiminen seurasi 23. lokakuuta. Pääkonsekraattorina toimi Wilhelm Kempf, jota avustivat Franz Hengsbach ja Walter Kampe.


title: Gerhard Pieschl

text: Pieschl jäi eläkkeelle 15. kesäkuuta 2009.


title: Wenceslas Compaoré

text: Wenceslas Compaoré (s. 8. marraskuuta 1934) on burkinafasolainen roomalaiskatolinen piispa. Hänet vihittiin papiksi 8. syyskuuta 1962 ja nimitettiin Mangan hiippakunnan piispaksi 2. tammikuuta 1997. Piispaksi vihkiminen seurasi 18. toukokuuta. Pääkonsekraattorina toimi Jozef Tomko, jota avustivat Jean-Marie Untaani Compaoré ja Anselme Titianma Sanon.


title: Wenceslas Compaoré

text: Compaoré jäi eläkkeelle 28. joulukuuta 2010.


title: Gabriel Sayaogo

text: Gabriel Sayaogo (s. 9. tammikuuta 1962) on burkinafasolainen roomalaiskatolinen piispa. Hänet vihittiin papiksi Ouahigouyan hiippakuntaan 13. heinäkuuta 1991 ja nimitettiin Mangan hiippakunnan piispaksi 28. joulukuuta 2010. Piispaksi vihkiminen seurasi 30. huhtikuuta 2011. Pääkonsekraattorina toimi Vito Rallo, jota avustivat Philippe Ouédraogo ja Wenceslas Compaoré.


title: Dante Bernini

text: Dante Bernini (s. 20. huhtikuuta 1922) on italialainen roomalaiskatolinen piispa. Hänet vihittiin papiksi 12. elokuuta 1945 ja nimitettiin Albanon suburbikaarisen hiippakunnan vihkipiispaksi sekä Assidonan titulaaripiispaksi 30. lokakuuta 1971. Piispaksi vihkiminen seurasi 8. joulukuuta. Pääkonsekraattorina toimi Luigi Boccadoro, jota avustivat Raffaele Macario ja Franco Costa.


title: Dante Bernini

text: Bernini sai 10. heinäkuuta 1975 nimityksen sekä Velletrin että Segnin hiippakunnan piispaksi ja 20. lokakuuta 1981 Velletri-Segnin piispaksi. 8. huhtikuuta 1982 hänet nimitettiin Albanon piispaksi, jona hän toimi, kunnes jäi eläkkeelle 13. marraskuuta 1999.


title: Lorenzo Loppa

text: Lorenzo Loppa (s. 14. heinäkuuta 1947 Segni) on italialainen roomalaiskatolinen piispa. Hänet vihki papiksi Luigi Maria Carli 17. heinäkuuta 1971. Hänet nimitettiin Anagni-Alatrin hiippakunnan piispaksi 28. kesäkuuta 2002. Piispaksi vihkiminen seurasi 22. syyskuuta. Pääkonsekraattorina toimi Camillo Ruini, jota avustivat Paolo Romeo, Francesco Lambiasi ja Andrea Maria Erba.


title: Giuseppe Petrocchi

text: Giuseppe Petrocchi (s. 19. elokuuta 1948 Ascoli Piceno) on italialainen roomalaiskatolinen piispa. Hänet vihittiin papiksi 14. syyskuuta 1973 ja nimitettiin Latina-Terracina-Sezze-Privernon hiippakunnan piispaksi 27. kesäkuuta 1998. Piispaksi vihkiminen seurasi 20. syyskuuta. Pääkonsekraattorina toimi Silvano Montevecchi, jota avustivat Domenico Pecile ja Marcello Morgante.


title: Francesco Marinelli

text: Francesco Marinelli (s. 10. lokakuuta 1935) on italialainen roomalaiskatolinen arkkipiispa. Hänet vihittiin papiksi 25. maaliskuuta 1961 ja nimitettiin Urbino-Urbania-Sant'Angelo in Vadon arkkipiispaksi 11. maaliskuuta 2000. Piispaksi vihkiminen seurasi 29. huhtikuuta. Pääkonsekraattorina toimi Camillo Ruini, jota avustivat Silvano Montevecchi ja Marcello Morgante. Marinelli asetettiin virkaansa 27. toukokuuta.


title: Francesco Marinelli

text: Marinelli jäi eläkkeelle 24. kesäkuuta 2011.


title: Juliusz Paetz

text: Juliusz Paetz (s. 2. helmikuuta 1935 Poznań) on puolalainen roomalaiskatolinen arkkipiispa. Hänet vihki papiksi Poznańin arkkihiippakuntaan Antoni Baraniak 28. kesäkuuta 1959. Hänet nimitettiin Łomżan hiippakunnan piispaksi 20. joulukuuta 1982. Piispaksi vihkiminen seurasi 6. tammikuuta 1983. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.


title: Juliusz Paetz

text: Paetz sai 11. huhtikuuta 1996 nimityksen Poznańin arkkipiispaksi, jona hän toimi, kunnes erosi tehtävistään 28. maaliskuuta 2002.


title: Tadeusz Józef Zawistowski

text: Tadeusz Józef Zawistowski (16. tammikuuta 1930 Sztabin – 1. kesäkuuta 2015) oli puolalainen roomalaiskatolinen piispa. Hänet vihki papiksi Czeslaw Falkowski 3. heinäkuuta 1955, ja hänet nimitettiin Łomżan hiippakunnan vihkipiispaksi sekä Hospitan titulaaripiispaksi 12. toukokuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.


title: Tadeusz Józef Zawistowski

text: Zawistowski jäi eläkkeelle 11. helmikuuta 2006.


title: Tadeusz Bronakowski

text: Tadeusz Bronakowski (s. 3. marraskuuta 1959) on puolalainen roomalaiskatolinen piispa. Hänet vihki papiksi Łomżan hiippakuntaan Juliusz Paetz 26. toukokuuta 1984. Hänet nimitettiin Łomżan vihkipiispaksi ja Tigisi in Mauretanian titulaaripiispaksi 11. helmikuuta 2006. Piispaksi vihkiminen seurasi 4. maaliskuuta. Pääkonsekraattorina toimi Stanislaw Stefanek, jota avustivat Wojciech Ziemba ja Tadeusz Józef Zawistowski.


title: Paul Iby

text: Paul Iby (s. 23. tammikuuta 1935) on itävaltalainen roomalaiskatolinen piispa. Hänet vihittiin papiksi 29. kesäkuuta 1959 ja nimitettiin Eisenstadtin hiippakunnan piispaksi 28. joulukuuta 1992. Piispaksi vihkiminen seurasi 24. tammikuuta 1993. Pääkonsekraattorina toimi Stefan László, jota avustivat Helmut Krätzl ja Vinko Puljic.


title: Paul Iby

text: Iby jäi eläkkeelle 9. heinäkuuta 2010.


title: Helmut Krätzl

text: Helmut Krätzl (s. 23. lokakuuta 1931 Wien) on itävaltalainen roomalaiskatolinen piispa. Hänet vihki papiksi Wienin arkkihiippakuntaan Theodor Innitzer 29. kesäkuuta 1954, ja hänet nimitettiin Wienin vihkipiispaksi ja Heraclea Pontican titulaaripiispaksi 30. syyskuuta 1977. Piispaksi vihkiminen seurasi 20. marraskuuta. Pääkonsekraattorina toimi Franz König, jota avustivat Franz Jáchym ja Reinhard Lettmann.


title: Helmut Krätzl

text: Krätzl jäi eläkkeelle 6. maaliskuuta 2008.


title: Franz Scharl

text: Franz Scharl (s. 5. maaliskuuta 1958) on itävaltalainen roomalaiskatolinen piispa. Hänet vihki papiksi Wienin arkkihiippakuntaan Hans Hermann Groër 29. kesäkuuta 1990. Hänet nimitettiin Wienin vihkipiispaksi ja Ierafin titulaaripiispaksi 9. helmikuuta 2006. Piispaksi konsekroinnin suoritti 23. huhtikuuta Christoph Schönborn, jota avustivat Alois Kothgasser ja Helmut Krätzl.


title: Ägidius Johann Zsifkovics

text: Ägidius Johann Zsifkovics (s. 16. huhtikuuta 1963) on itävaltalainen roomalaiskatolinen piispa. Hänet vihittiin papiksi Eisenstadtin hiippakuntaan 29. kesäkuuta 1987, ja hänet nimitettiin sen piispaksi 9. heinäkuuta 2010. Piispaksi vihkiminen seurasi 25. syyskuuta. Pääkonsekraattorina toimi Christoph Schönborn, jota avustivat Josip Bozanić ja Paul Iby.


title: Wojciech Ziemba

text: Wojciech Ziemba (s. 15. lokakuuta 1941) on puolalainen roomalaiskatolinen arkkipiispa. Hänet vihki papiksi Józef Drzazga 18. kesäkuuta 1967, ja hänet nimitettiin Warmian vihkipiispaksi ja Faleronen titulaaripiispaksi 19. kesäkuuta 1982. Piispaksi vihkiminen seurasi 4. heinäkuuta. Pääkonsekraattorina toimi Józef Glemp, jota avustivat Henryk Roman Gulbinowicz ja Jan Wladyslaw Oblak.


title: Wojciech Ziemba

text: Ziemba sai 25. maaliskuuta 1992 nimityksen Ełkin piispaksi, 16. marraskuuta 2000 Białystokin arkkipiispaksi ja 30. toukokuuta 2006 Warmian arkkipiispaksi.


title: Stanisław Szymecki

text: Stanisław Szymecki (s. 26. tammikuuta 1924) on puolalainen roomalaiskatolinen arkkipiispa. Hänet vihki papiksi Emmanuel Célestin Suhard 3. heinäkuuta 1947, ja hänet nimitettiin Kielcen hiippakunnan piispaksi 27. maaliskuuta 1981. Piispaksi vihkiminen seurasi 12. huhtikuuta. Pääkonsekraattorina toimi paavi Johannes Paavali II, jota avustivat Szczepan Wesoły ja Jan Gurda.


title: Stanisław Szymecki

text: 15. toukokuuta 1993 Szymecki sai nimityksen Białystokin arkkipiispaksi, jona hän toimi, kunnes jäi eläkkeelle 16. marraskuuta 2000.


title: Nicolás Esandi

text: Nicolás Esandi (6. joulukuuta 1876 – 29. elokuuta 1948) oli argentiinalainen roomalaiskatolinen piispa. Hänet vihittiin salesiaanien papiksi 28. tammikuuta 1900 ja nimitettiin Viedman piispaksi 13. syyskuuta 1934. Piispaksi vihkiminen seurasi 17. helmikuuta 1935, ja pääkonsekraattorina toimi Filippo Cortesi, jota avustivat Santiago Luis Copello ja Fermín Emilio Lafitte. Esandi asetettiin virkaansa 18. maaliskuuta. Hän kuoli 71-vuotiaana virassa.


title: Adriano Caprioli

text: Adriano Caprioli (s. 16. toukokuuta 1936) on italialainen roomalaiskatolinen piispa. Hänet vihki papiksi Milanon arkkihiippakuntaan tuleva paavi Paavali VI 28. kesäkuuta 1959. Hänet nimitettiin Reggio Emilia-Guastallan piispaksi 27. kesäkuuta 1998, ja konsekrointi seurasi 12. syyskuuta. Pääkonsekraattorina toimi Carlo Maria Martini, jota avustivat Pasquale Macchi ja Giovanni Paolo Gibertini.


title: Giovanni Paolo Gibertini

text: Giovanni Paolo Gibertini (s. 4. toukokuuta 1922) on benediktiineihin kuuluva italialainen roomalaiskatolinen piispa.


title: Giovanni Paolo Gibertini

text: Gibertini liittyi benediktiineihin vuonna 1939, ja hänet vihittiin niiden papiksi 12. elokuuta 1945. Hän sai 23. maaliskuuta 1983 nimityksen Ales e Terralban piispaksi. Piispaksi konsekroinnin suoritti 25. huhtikuuta Sebastiano Baggio, jota avustivat Francesco Spanedda ja Benito Cocchi.


title: Giovanni Paolo Gibertini

text: Gibertini nimitettiin 11. heinäkuuta 1989 Reggio Emilia-Guastallan piispaksi, jona hän toimi, kunnes jäi eläkkeelle 27. kesäkuuta 1998.


title: Giovanni Dettori

text: Giovanni Dettori (s. 26. tammikuuta 1940) on italialainen roomalaiskatolinen piispa. Hänet vihittiin papiksi Ozierin hiippakuntaan 1. heinäkuuta 1965 ja nimitettiin Ales-Terralban hiippakunnan piispaksi 5. helmikuuta 2004. Piispaksi vihkiminen seurasi 18. huhtikuuta. Pääkonsekraattorina toimi Mario Francesco Pompedda, jota avustivat Paolo Romeo ja Sebastiano Sanguinetti. Dettori asetettiin virkaansa 2. toukokuuta.


title: Sebastiano Sanguinetti

text: Sebastiano Sanguinetti (s. 29. maaliskuuta 1945) on italialainen roomalaiskatolinen piispa. Hänet vihittiin papiksi Nuoron hiippakuntaan 2. elokuuta 1970 ja nimitettiin Ozierin piispaksi 27. maaliskuuta 1997. Piispaksi vihkiminen seurasi 17. toukokuuta. Pääkonsekraattorina toimi Eduardo Francisco Pironio, jota avustivat Ottorino Pietro Alberti ja Pietro Meloni.


title: Sebastiano Sanguinetti

text: 22. huhtikuuta 2006 Sanguinetti sai nimityksen Tempio-Ampuriasin piispaksi.


title: Pietro Meloni

text: Pietro Meloni (s. 31. elokuuta 1935 Sassari) on italialainen roomalaiskatolinen piispa. Hänet vihittiin papiksi 28. kesäkuuta 1968 ja nimitettiin Ampurias e Tempion hiippakunnan piispaksi 9. kesäkuuta 1983. Piispaksi vihkiminen seurasi 10. syyskuuta; pääkonsekraattorina toimi Sebastiano Baggio, jota avustivat Salvatore Isgró ja Paolo Carta.


title: Pietro Meloni

text: Meloni sai 16. huhtikuuta 1992 nimityksen Nuoron piispaksi, jona hän toimi, kunnes jäi eläkkeelle 21. huhtikuuta 2011.


title: Gioacchino Illiano

text: Gioacchino Illiano (s. 27. heinäkuuta 1935) on italialainen roomalaiskatolinen piispa. Hänet vihittiin papiksi 2. heinäkuuta 1961 ja nimitettiin Nocera Inferiore-Sarnon hiippakunnan piispaksi 8. elokuuta 1987. Piispaksi vihkiminen seurasi 3. lokakuuta. Pääkonsekraattorina toimi Guerino Grimaldi, jota avustivat Angelo Campagna ja Gerardo Pierro.


title: Gioacchino Illiano

text: Illiano jäi eläkkeelle 24. maaliskuuta 2011.


title: Maria Gomes Valentim

text: Maria Gomes Valentim (9. heinäkuuta 1896 – 21. kesäkuuta 2011) oli brasilialainen henkilö. Hän syntyi Carangolassa, Minas Geraisissa ja eli siellä koko ikänsä. Gomes Valentimista tuli maailman vanhin elävä ihminen 4. marraskuuta 2010 Eugénie Blanchardin kuoltua, mutta tämä virallistettiin vasta 18. toukokuuta 2011 ja hän piti titteliä hallussaan kuukauden ajan, kunnes kuoli sisäelinten aiheuttamaan sairauteen (monielinhäiriö, MODS). Hänen kuoltuaan titteli siirtyi Besse Cooperille. Gomes Valentim on kaikkien aikojen vanhimmaksi elänyt brasilialainen 114 vuoden ja 347 päivän iässä.


title: Punainen viiva (elokuva)

text: Punainen viiva on Matti Kassilan ohjaama elokuva vuodelta 1959. Se perustuu Ilmari Kiannon romaaniin "Punainen viiva" (1909).


title: Punainen viiva (elokuva)

text: Elokuva palkittiin viidellä Jussi-palkinnolla. "Punainen viiva" edusti Suomea myös Moskovan ensimmäisillä kansainvälisillä elokuvajuhlilla elokuussa 1959, mutta vastaanotto oli viileä.


title: Punainen viiva (elokuva)

text: Elokuva ajoittuu Suomen historian kriittisiin kohtiin, vuoteen 1906, jolloin uusi yleisen ja yhtäläisen äänioikeuden takaava laki säädettiin, ja vuoteen 1907, jolloin kansa lähti ensi kerran äänestämään eduskuntavaaleissa, vetämään punaisen viivan. Päähenkilöitä ovat Romppaisen pariskunta Topi ja Riika, jotka asuvat viiden lapsensa kanssa korpimökissä. Tieto vaaleista ja toivo muutoksesta tuo uskoa tulevaisuuteen köyhän perheen jouluna.


title: Punainen viiva (elokuva)

text: Elokuvan ohjaajana piti alkujaan olla Roland af Hällström, jolle Urpo Lauri oli tehnyt valmiin käsikirjoituksen. Af Hällström oli aiemmin ohjannut menestyksekkäästi klassikkokirjojen sovitukset "Putkinotko" (1954) ja "Ryysyrannan Jooseppi" (1955). Af Hällströmin yllättävä kuolema helmikuussa 1956 kuitenkin keskeytti työt alkuunsa. Ohjaustyön otti syksyllä 1958 vastuulleen Kassila, joka teki myös uuden käsikirjoituksen.


title: Punainen viiva (elokuva)

text: Tuottaja Mauno Mäkelää arvelutti elokuvan kalleus ja tuotantokustannuksia pyrittiin karsimaan monin tavoin, mutta hinnaksi tuli silti yli 25 miljoonaa markkaa. "Punainen viiva" kuvattiin pääosin Helsingin Herttoniemessä, jonne Korpiloukon tila lavastettiin. Elokuvasta tuli 20 minuuttia liian pitkä, joten useita kohtauksia jouduttiin leikkaamaan. Tuotantoyhtiön kallein elokuva tuotti runsaista katsojamääristä huolimatta tappiota noin 1,7 miljoonaa markkaa.


title: Punainen viiva (elokuva)

text: Karhukohtausten kuvauksissa käytettiin kesyä Pipsa-karhua. Loppukohtauksessa karhua esitti kuitenkin lavastaja Ensio Suominen.


title: Punainen viiva (elokuva)

text: Elokuvan saamat lehdistöarviot olivat yleisesti myönteisiä, mutta moitittavaakin löytyi. Useimmat arvostelijat pitivät varsinkin agitaattorikohtausta vaikuttavana. Erään suomalaisen kriitikon mielestä elokuva on varsin kirjallinen, eikä se siten taiteellisesti yllä alkuperäisteoksen tasolle. Parhaana antina hän pitää Jussi Jurkan roolityötä kiiluvasilmäisenä agitaattorina.


title: Punainen viiva (elokuva)

text: Elokuva sai vuonna 1959 Jussi-palkinnot seuraavissa sarjoissa:


title: Sveitsin kansallispuisto

text: Sveitsin kansallispuisto (, , , ) on Sveitsin ainoa kansallispuistoksi nimetty luonnonsuojelualue itäisessä Sveitsissä, Graubündenin kantonissa, Engadinin alueella. Puisto on perustettu vuonna 1914.


title: Sveitsin kansallispuisto

text: Kansainvälisen luonnonsuojeluliiton (IUCN) luokituksen mukaan alue on luokan 1a mukainen suojelualue. Suomalaisessa luokituksessa Sveitsin kansallispuisto on lähinnä luonnonpuisto, jossa muun muassa vierailijoiden toimet ovat hyvin rajattuja.


title: Sveitsin kansallispuisto

text: Puistossa tavataan kaikkiaan noin 30 nisäkäslajia ja 100 lintulajia, joista 60 pesii alueella. Vaikka karhu, susi ja ilves elivät aiemmin Sveitsissä, ne olivat kuolleet sukupuuttoon jo ennen puiston perustamista 1914. Ilveksiä yritettiin istuttaa alueelle 1970-luvulla, mutta istutukset eivät tuottaneet tulosta. Yksittäisiä karhuja on vaeltanut Italian puolelta Sveitsiin lähes vuosittain: vuosina 2005-13 on Graubündenissa tavattu kaikkiaan kahdeksan eri karhua, joista tiettävästi viimeinen ammuttiin 19.2.2013. Sorkkaeläimistä gemssi on elänyt alueella aina, saksanhirvi, metsäkauris ja vuorikauris ovat vakiintuneet sinne 1900-luvun kuluessa. Murmeleita elää alueella yleisesti, ja lisäksi siellä tavataan jäniksiä, kärppiä ja kivinäätiä. Oravien ja kettujen määrä vaihtelee.


title: Turre

text: Turre on englantilainen animaatiosarja. Turren jaksot kestävät noin viisi minuuttia.


title: Abbott

text: Abbott on muun muassa seuraavien henkilöiden sukunimi:


title: Gábor Bereczki

text: Gábor Bereczki (24. maaliskuuta 1928 Békés – 4. huhtikuuta 2012) oli unkarilainen professori, fennougristi ja kääntäjä.


title: Gábor Bereczki

text: Bereczki on kääntänyt unkariksi muun muassa Väinö Linnan romaanin "Tuntematon sotilas" ja Lauri Viidan romaanin "Moreeni". Hän on kääntänyt unkariksi myös virolaista kirjallisuutta.


title: Gábor Bereczki

text: Bereczki teki toisen maailmansodan jälkeen kielen- ja kansanperinteen tutkimusmatkoja volgalaisia kieliä puhuvien kansojen keskuuteen, toisinaan musiikintutkija Béla Vikárin kanssa.


title: Gábor Bereczki

text: Bereczki on saanut Suomen Valkoisen Ruusun ritarikunnan kunniamerkin.


title: OKQ8

text: OK-Q8 AB on ruotsalainen huoltoasemayritys, joka aloitti toimintansa vuonna 1999. Huoltoasemaketjun pääkonttori sijaitsee Tukholmassa. Huoltoasemaketju käyttää Kuwait Petroleum Corporationin polttoainetta. OKQ8 huoltoasemat tarjoavat yhteensä kahdeksaa erilaista polttoainetta ja niitä on ainoastaan Ruotsissa, jossa niitä on yhteensä 800 kappaletta. Monet OKQ8 huoltoasemat tarjoavat myös autonpesua ja korjauspalvelua normaalin tankkauspisteen tai myymälätilan lisäksi.


title: Ammunnan maailmancup 2012

text: Ammunnan maailmancupin 2012 järjestää Kansainvälinen Ampumaurheiluliitto (ISSF) ja siinä kilpaillaan viidessä osakilpailussa ja kahdessa finaalissa. Maailmancupin osakilpailun kilpailupaikkoina toimivat Lonato, Lontoo, Milano,München ja Tucson. Lisäksi osakilpailu piti järjestää Pekingissä, Kiinassa, mutta uudet rajoitukset estävät sen pitämisen. Maailmancupin finaalit ammutaan haulikkolajeissa Mariborissa ja pistooli- että kiväärilajeissa Bangkokissä. Finaaleihin osallistumisoikeuden saavat lajin edellisen vuoden maailmancupin finaalin voittaja, olympiamitalistit sekä maailmancupissa menestyneet ampujat.


title: Ammunnan maailmancup 2012

text: Maailmancupissa syntyneet uudet ja sivuavat maailmanennätykset:


title: Víctor Turcios

text: Victor Samuel Turcios Pacheco (s. 13. huhtikuuta 1988, La Union, El Salvador) on elsalvadorilainen jalkapalloilija, pelipaikaltaan keskikenttäpelaaja. Hän edustaa tällä hetkellä Veikkausliigaa pelaavaa Rovaniemen Palloseuraa.


title: Víctor Turcios

text: Turcios on tehnyt maajoukkuedebyyttinsä lokakuussa 2007 ottelussa Costa Ricaa vastaan. Tähän asti ainoan maajoukkuemaalinsa hän teki neljä vuotta myöhemmin, MM-karsintaottelussa Caymansaaria vastaan. Maajoukkueessa hän pelaa yleensä keskuspuolustajana.


title: Víctor Turcios

text: Rovaniemen Palloseura solmi Turciosin kanssa keväällä 2012 kolmivuotisen sopimuksen, joka kestää vuoteen 2014 saakka. Tammikuussa 2014 RoPS ilmoitti, että Victor Turciosin sopimus on purettu yhteisymmärryksessä. Turcios pelaa vuonna 2014 Alianza F.C.:ssä El Salvadorissa.


title: Issad

text: Issad () on kylä ja maalaiskunta Leningradin alueen Olhavan piirissä Venäjällä. Se sijaitsee Olhavanjoen rannalla 20 kilometriä Olhavan kaupungista pohjoiseen. Kylän ohi kulkee M18-valtatie, josta haarautuu maantie Vologdaan. Kunnassa on 1700 asukasta (vuonna 2010).


title: Issad

text: Kylän nimi perustuu muinaisvenäläiseen ’kauppalaituria’ tarkoittavaan sanaan. 1500-luvun lopulla se oli kalastajakylä, jossa toimi myöhemmin hävitetty Kolminaisuuden luostari. Vuosina 1863–1867 Issadiin rakennettiin Konstantin Tonin suunnittelema venäläistyylinen Kolminaisuuden kirkko. Neuvostoaikana raunioitunutta rakennusta ollaan nykyään restauroimassa.


title: Issad

text: Issadin kuntaan kuuluu keskuskylän lisäksi 15 asutuskeskusta: Babino, Belyje Kresty, Berezje, Gljadkovo, Gortšakovštšina, Juškovo, Kustkovo, Nemjatovo-1, Nemjatovo-2, Poljaša, Ves', Zlatyn, posjolok Retšnikov ja Volhovskije plitnyje razrabotki. Kunnassa toimii maatalousyritys, kivilouhimo, puunhankinta- ja rakennusyritys. Palveluja ovat lastentarha, peruskoulu, kulttuuritalo ja kaksi ensiapuasemaa. Nähtävyyksiin kuuluvat Laatokan kanavan muistomerkit (”punainen ja valkoinen majakka”) Nemjatovon kylässä.


title: Kris Humphries

text: Kris Nathan Humphries (s. 6. helmikuuta 1985, Minneapolis, Minnesota) on yhdysvaltalainen koripalloilija, pelipaikaltaan iso laitahyökkääjä. Hän pelaa tällä hetkellä NBA-liigan Atlanta Hawksissa.


title: Kris Humphries

text: Kotiosavaltionsa Minnesotan yliopistossa pelannut Humphries varattiin vuoden ensimmäisellä kierroksella, 14. pelaajana. Humphries on ollut lyhyehköllä urallaan jo osana kolmessa eri vaihtokaupassa. Lopullisen läpimurtonsa hän suoritti vasta kaudella 2010–11, pelatessaan Brooklyn Netsissä (silloiselta nimeltään New Jersey Nets).


title: Kris Humphries

text: Humphries teki joulukuussa 2011, ennen työsulun takia typistetyn kauden alkua yhden vuoden sopimuksen Netsin kanssa, arvoltaan kahdeksan miljoonaa dollaria.


title: Kris Humphries

text: Humphries avioitui tositv-esiintyjän Kim Kardashianin kanssa 20. elokuuta 2011. Parin avioliitto päättyi kuitenkin jo 72 päivää myöhemmin, Kardashianin haettua avioeroa.


title: Julius af Lindfors

text: Jakob Julius af Lindfors (vuoteen 1882 Lindfors; 21. toukokuuta 1831 Loviisa – 10. lokakuuta 1903 Helsinki) oli suomalainen kenraalimajuri , suurlahjoittajana tunnettu liikemies ja yhteiskunnallinen vaikuttaja.


title: Julius af Lindfors

text: Julius Lindforsin vanhemmat olivat laivuri Jakob Lindfors ja Maria Juliana Borgström. Hän kävi kadettikoulun Haminassa vuosina 1843–1849 ja aloitti sen jälkeen palveluksensa kaartinpataljoonssa. Siellä hän osallistui Suomenlahden rannikkopuolustukseen Oolannin sodan aikana 1854–1855, jolloin hänet myös ylennettiin kapteeniksi. Hänet ylennettiin 1865 everstiksi ja hän oli 1866–1868 krenatööritarkk'ampujapataljoonan sekä 1868–1876 138. jalkaväkirykmentin komentajana. Lindfors siirtyi 1876 reserviin kenraalimajuriksi ylennettynä ja suuntautui liike-elämään. Hän oli nainut 1860 serkkunsa Maria Emelie Borgströmin, kauppaneuvos Henrik Borgströmin tyttären, ja päässyt näin osakkaaksi appensa omistamaan Borgström & Co -toiminimeen. Lindfors oli myös Forssa Oy:n suurosakas ja yksi Palovakuutusyhtiö Fennian, Suomen Höyrylaiva Oy:n ja Fiskars Oy:n perustajista. Fennian hallituken puheenjohtajana hän oli 1901–1903.


title: Julius af Lindfors

text:
Lindfors aateloitiin lokakuussa 1882 nimellä "af Lindfors" ja hänen sukunsa introdusoitiin seuraavana vuonna Suomen ritarihuoneelle aatelisena sukuna numero 259. Hän osallistui säätyvaltiopäiville aatelissäädyssä 1885, 1888 ja 1891. Hän oli myös Helsingin kaupunginvaltuuston jäsen 1877–1891. Hän oli Suomen komissaarina 1878 Pariisin maailmannäyttelyssä ja 1882 Moskovan venäläisessä näyttelyssä. Hän oli myös jäsenenä kahdessa Suomen ja Venäjän kauppasuhteita pohtineissa suomalais-venäläisessä komissiossa, joissa pyrki puolustamaan Suomen etuja. Kielipolitiikassa hän oli ruotsinmielinen.
Af Lindfors osallistui aktiivisesti mysö monenlaiseen aatteelliseen yhdistystoimintaan. Hän kuului 1877 perustetun Suomen Punaisen Ristin ensimmäiseen johtokuntaan, oli 1881–1903 Suomen Puutarhayhdistyksen ja 1883–1903 Suomen Taideteollisuusyhdistyksen puheenjohtaja sekä 1883 yksi Helsingin työväenyhdistyksen perustajista. Af Lindfors rakennutti 1890-luvun alussa Helsingin Eläintarhaan omalla kustannuksellaan kasvihuoneen eli nykyisen Talvipuutarhan, jonka lahjoitti puutarhayhdistykselle. Rakennuskustannusten on sanottu olleen yli 100 000 markkaa. Hänen toivomuksestaan sinne on ollut alusta alkaen maksuton sisäänpääsy. Helsingin kaupunki osti talvipuutarhan vuonna 1907. Talvipuutarhan sisäänkäynnin edustalle pystytettiin 1909 Walter Runebergin veistämä af Lindforsin pronssinen rintakuva, jonka jalustassa lukee "J. af Lindfors Donator".


title: Julius af Lindfors

text: Af Lindfors tuki viimeisinä elinvuosinaan venäläistämispolitiikan vastaista perustuslaillista vastarintaa ja hänen omistamassaan Tuurholman kartanossa Helsingin Laajasalossa pidettiin syksyllä 1901 kuuluisa entisten valtiopäivämiesten kokous eli ns. Tuurholman kokous, jossa vastarinta varsinaisesti organisoitui.


title: Julius af Lindfors

text: Af Lindforsilla ei ollut poikia, joten hänen aatelissukunsa sammui mieslinjalta hänen kuollessaan ja lopullisesti hänen ainoan tyttärensä kuollessa vuonna 1921. Tytär Signe Emilia oli naimisissa tunnetun ruotsalaisen matemaatikon M. G. Mittag-Lefflerin kanssa.


title: Brioni

text: Brioni on italialainen vaateyhtiö, joka on erikoistunut korkealaatuisiin käsintehtyihin miesten pukuihin. Brionin perustivat vuonna 1945 Nazareno Fonticoli ja Gaetano Savini. Nimen yhtiölleen perustajat ottivat Adrianmerellä sijaitsevasta Brioni-saaristosta, koska paikka tunnettiin tuohon aikaan ylellisenä lomakohteena.


title: Brioni

text: Brionin vaatetehdas sijaitsee Abruzzossa, Keski-Italiassa. Yhtiön tunnetuin tuote on mittatilauksena korkealaatuisesta kankaasta tehdyt puvut, joiden hinta on yleensä 3 000 ja 36 000 euron väliltä. Yhden puvun tekoon käytetään vähintään 30–35 tuntia, ja asiakas voi valita yli 5 000 erilaisen kankaan väliltä. Brionin asiakaskuntaan on kuulunut useita rikkaita, kuuluisia ja vaikutusvaltaisia miehiä presidenteistä tähtinäyttelijöihin.


title: Brioni

text: Pukujen lisäksi Brioni valmistaa muun muassa paitoja, solmioita ja naisten vaatteita. Yhtiön liikevaihto vuonna 2006 oli 180 milj. €.


title: Brioni

text: "Kauppalehti Optio 3/2012" sijoitti Brionin sijaluvulle 3 listallaan ”101 vaikuttavinta miestenvaatevalmistajaa”.


title: Kiselnja

text: Kiselnja () on kylä ja maalaiskunta Leningradin alueen Olhavan piirissä Venäjällä. Se sijaitsee Pietarista Murmanskiin johtavan M18-valtatien varrella 15 kilometriä Olhavasta luoteeseen. Kunnassa on 2300 asukasta (vuonna 2010).


title: Kiselnja

text: Kylän vieressä sijainnut Peskin pogosta mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Vuosina 1903–1906 rakennettiin kivinen Theodor Stratilatin kirkko. Neuvostoaikana vaurioitunut rakennus toimii nykyään jälleen kirkkona.


title: Kiselnja

text: Kuntaan kuuluu 21 asutuskeskusta sekä Pupyševon ja Purovon puutarhapalsta-alueet. Tärkeimmät elinkeinot ovat maatalous sekä maantien yhteyteen syntyneet palvelut. Kiselnjassa toimii lastentarha, keskikoulu, kulttuuritalo, kirjasto, poliklinikka sekä vuonna 2008 avattu mielisairaala.


title: Giuseppe Giudice

text: Giuseppe Giudice (s. 10. syyskuuta 1956 Sala Consilina) on italialainen roomalaiskatolinen piispa. Hänet vihittiin papiksi 27. syyskuuta 1986 ja nimitettiin Nocera Inferiore-Sarnon hiippakunnan piispaksi 24. maaliskuuta 2011. Piispaksi vihkiminen seurasi 13. toukokuuta. Pääkonsekraattorina toimi Agostino Vallini, jota avustivat Angelo Spinillo ja Gioacchino Illiano.


title: Pääsiäislaulu

text: Pääsiäislaulu on laulu, jonka sanoitukset liittyvät aiheeltaan pääsiäiseen. Pääsiäislaulut voidaan jakaa karkeasti kahteen kategoriaan uskonnollisiin ja ei-uskonnollisiin lauluihin. Ei-uskonnollisilla pääsiäislauluilla ei ole samanlaisia pitkiä perinteitä, kuin esimerkiksi joululauluilla. Pääsiäislauluja lauletaan ja opetellaan laulamaan kouluissa ja päivähoitopaikoissa pääsiäisen aikaan. Pääsiäislaulut liittyvät myös trulliperinteeseen. Vielä 80-90-luvun vaihteessa Keski-Pohjanmaan trullit lauloivat pääsiäislauluja virpomisen sijaan. Joissakin osissa Suomea trullit laulavat vielä nykyäänkin.


title: Rob Smedley

text: Rob Smedley (s. 28. marraskuuta 1973 Middlesbrough) on englantilainen insinööri, joka työskentelee Formula 1 -sarjan Williams -tallin auton kehityksestä vastaavana insinöörinä.


title: Rob Smedley

text: Aiemmin hän toimi kahdeksan kauden ajan Scuderia Ferrari -tallissa Felipe Massan kisainsinöörinä.


title: Rob Smedley

text: Smedley aloitti F1:n parissa vuonna 2001, työskennellen Jordan Grand Prix -tallissa. Ferrarille hän siirtyi kauden 2003 lopulla. Smedley tunnetaan F1-piireissä erityisesti hänen ja Massan kilpailujen aikana käymästä värikkäästä radiokeskustelusta.


title: Rob Smedley

text: Massan loukkaannuttua vuoden 2009 Unkarin GP:n aika-ajoissa ja oltua sivussa loppukauden, Smedley toimi hänen korvaajiensa Luca Badoerin ja Giancarlo Fisichellan kisainsinöörinä.


title: Rob Smedley

text: Kauden 2013 jälkeen Smedley ja Massa siirtyivät kumpikin Ferrarilta Williams-talliin, jossa Massan kisainsinööriksi nimettiin Andrew Murdoch, Smedleyn saadessa roolin auton kehityksestä vastaavana insinöörinä. Marraskuussa 2018 ilmoitettiin, että Smedleyn ja Williamsin yhteistyö päättyy Smedleyn siirtyessä pois F1-sarjasta kauden jälkeen.


title: Rob Smedley

text: Smedley ja hänen vaimonsa ovat toimineet lapsensa kuoleman jälkeen vuodesta 2007 lähtien hyväntekeväisyysjärjestö SANDS:issa (Stillbirth And Neonatal Death Society), joka tukee kohtukuoleman kohdanneita vanhempia. Vuonna 2009 Smedley sai Teessiden yliopistolta kunniatohtorin arvonimen Doctor of Professional Studies ().


title: Angelo Spinillo

text: Angelo Spinillo (s. 1. toukokuuta 1951) on italialainen roomalaiskatolinen piispa. Hänet vihki papiksi Umberto Luciano Altomare 15. heinäkuuta 1978, ja hänet nimitettiin Teggiano-Policastron hiippakunnan piispaksi 18. maaliskuuta 2000. Piispaksi vihkiminen seurasi 13. toukokuuta. Pääkonsekraattorina toimi Michele Giordano, jota avustivat Gerardo Pierro ja Francesco Pio Tamburrino.


title: Angelo Spinillo

text: 15. tammikuuta 2011 Spinillo sai nimityksen Aversan piispaksi, jonka virkaan hänet asetettiin 19. helmikuuta.


title: Antonio Lanza

text: Antonio Lanza (18. maaliskuuta 1905 – 23. kesäkuuta 1950) oli italialainen roomalaiskatolinen arkkipiispa. Hänet vihittiin papiksi 16. huhtikuuta 1927 ja nimitettiin Reggio Calabrian arkkihiippakunnan sekä Bovan hiippakunnan johtoon 12. toukokuuta 1943. Piispaksi vihkiminen seurasi 29. kesäkuuta. Pääkonsekraattorina toimi Raffaele Carlo Rossi, jota avustivat Luigi Traglia ja Demetrio Moscato.


title: Antonio Lanza

text: Lanza kuoli 45-vuotiaana virassa.


title: Pöytävuori (Etelä-Afrikka)

text: Pöytävuori (, ) on pöytävuori Kapkaupungin liepeillä Etelä-Afrikassa . Se on noin kolme kilometriä leveä ja vähän toista kilometriä korkea. Vuoren huipulla on usein orografinen pilvi, jota kutsutaan yleisesti ”pöytäliinaksi”.


title: Pöytävuori (Etelä-Afrikka)

text: Vuoren eräänlaiset huiput ovat kolmiomainen Devil’s Peak ja leijonan muotoinen Lion’s Head sekä vanha merkinantopaikka Signal Hill. Korkein kohta on kuitenkin Maclear’s Beacon 1 084 metrissä.


title: Pöytävuori (Etelä-Afrikka)

text: Pöytävuorelle nousee vuonna 1929 rakennettu köysirata. Se on suosittu turistikohde. Vuorella kasvaa 1 470 kasvilajia, muun muassa 250 eri tuhatkaunolajia. Monet kasvit ovat endeemisiä, eli niitä ei esiinny missään muualla. Myös eläinlajisto on runsas ja vaihteleva. Tyypillinen eläin Pöytävuorella on kalliotamaani ("Procavia capensis"). Vuorelle on levinnyt myös eläintarhakarkureiden jälkeläisinä himalajan vuorivuohia. Alueen leijonat on tapettu sukupuuttoon 1800-luvun alussa. Alue on nykyisin osa Pöytävuoren kansallispuistoa.


title: Vittorio Luigi Mondello

text: Vittorio Luigi Mondello (s. 21. lokakuuta 1937 Messina) on italialainen roomalaiskatolinen arkkipiispa. Hänet vihittiin papiksi Messinan arkkihiippakuntaan 21. kesäkuuta 1960 ja nimitettiin sen vihkipiispaksi sekä Carcabian titulaaripiispaksi 10. joulukuuta 1977. Piispaksi vihkiminen seurasi 21. tammikuuta 1978. Pääkonsekraattorina toimi Salvatore Pappalardo, jota avustivat Francesco Fasola ja Ignazio Cannavò.


title: Vittorio Luigi Mondello

text: Mondello sai 30. heinäkuuta 1983 nimityksen Caltagironen piispaksi ja 28. heinäkuuta 1990 Reggio Calabria-Bovan arkkipiispaksi. Hän jäi eläkkeelle 13. heinäkuuta 2013.


title: Saverio Gerbino

text: Saverio Gerbino (23. helmikuuta 1814 Caltagirone – 16. maaliskuuta 1898) oli italialainen roomalaiskatolinen piispa. Hänet vihittiin papiksi 24. syyskuuta 1836 ja nimitettiin Piazza Armerinan hiippakunnan piispaksi 23. helmikuuta 1872. Piispaksi konsekroinnin suoritti 10. maaliskuuta Luigi Natoli.


title: Saverio Gerbino

text: Gerbino sai 14. maaliskuuta 1887 nimityksen Caltagironen piispaksi, jona hän toimi kuolemaansa saakka.


title: Michele Pennisi

text: Michele Pennisi (s. 23. marraskuuta 1946) on italialainen roomalaiskatolinen arkkipiispa. Hänet vihki papiksi Caltagironen hiippakuntaan Carmelo Canzonieri 9. syyskuuta 1972. Hänet nimitettiin 12. huhtikuuta 2002 Piazza Armerinan hiippakunnan johtoon, ja piispaksi konsekroinnin suoritti 3. heinäkuuta Salvatore De Giorgi, jota avustivat Salvatore Pappalardo ja Paolo Romeo.


title: Michele Pennisi

text: 8. helmikuuta 2013 Pennisi sai nimityksen Monrealen arkkipiispaksi.


title: Vincenzo Manzella

text: Vincenzo Manzella (s. 16. marraskuuta 1942) on italialainen roomalaiskatolinen piispa. Hänet vihittiin papiksi Palermon arkkihiippakuntaan 1. heinäkuuta 1967 ja nimitettiin Caltagironen hiippakunnan piispaksi 30. huhtikuuta 1991. Piispaksi vihkiminen seurasi 29. kesäkuuta. Pääkonsekraattorina toimi Salvatore Pappalardo, jota avustivat Vittorio Luigi Mondello ja Giuseppe Costanzo.


title: Vincenzo Manzella

text: 17. syyskuuta 2009 Manzella sai nimityksen Cefalùn piispaksi.


title: Brijuni

text: Brijuni () on Kroatialle kuuluva saaristo Adrianmerellä. Saaristoon kuuluu 14 saarta ja siellä on ollut asutusta jo antiikin Rooman aikoina. Vuosien 1918 ja 1945 välillä saaret kuuluivat Italialle. Paikka on tunnettu lomakohde ja siellä sijaitsee Brijunin kansallispuisto.


title: Kaja Kallas

text: Kaja Kallas (s. 18. kesäkuuta 1977 Tallinna) on virolainen asianajaja ja Reformipuolueen puheenjohtaja. Kallas valittiin Euroopan parlamenttiin vuoden 2014 eurovaaleissa. Aiemmin hänet oli valittu vuoden 2011 vaaleissa Riigikogun jäseneksi.


title: Kaja Kallas

text: Kallas on valmistunut Tarton yliopiston oikeustieteellisestä tiedekunnasta, missä hän opiskeli 1995–1999. Valmistuttuaan hän työskenteli asianajajana Virossa lakitoimisto Tarkin palveluksessa ja oli viimeksi toimiston osakkaana vuosina 2004–2006. Kallas on ollut urallaan myös lyhyen aikaa vuonna 2001 asianajajana Courtois Lébelillä Pariisissa ja vuonna 2003 Hannes Snellmanilla Helsingissä. Tarkin jälkeen Kallas on toiminut asianajajana, kilpailuoikeusosaston johtajan ja osakkaana lakitoimisto Luiga Mody Hääl Boreniuksella 2006–2011. Kallas on suorittanut myös MBA-tutkinnon Estonian Business Schoolissa 2007–2009.


title: Kaja Kallas

text: Hanno Pevkur ilmoitti joulukuussa 2017 eroavansa Reformipuolueen puheenjohtajan paikasta, minkä jälkeen muutama päivä myöhemmin Kallas asettui ehdolle puolueen johtoon. Pevkurin eron taustalla olivat puoluetta edeltävinä kuukausina rasittaneet sisäiset ristiriidat. Hän myös ilmoitti tukevansa Kallasta uudeksi puheenjohtajaksi. Kallaksen lisäksi puheenjohtajakilpaan ei ilmoittautunut muita ehdokkaita, ja hänet valittiin Hanno Pevkurin seuraajaksi Reformipuolueen johtoon 14. huhtikuuta 2018 järjestetyssä puoluekokouksessa. Kallas on Reformipuolueen ensimmäinen naispuolinen puheenjohtaja. Hän oli aiemmin kertonut luopuvansa paikastaan Euroopan parlamentissa kesällä.


title: Kaja Kallas

text: Kaja Kallas on Viron reformipuolueen entisen puheenjohtajan Siim Kallaksen tytär. Hän meni naimisiin elokuussa 2002 Roomet Leigerin kanssa, mutta avioliitto jäi lyhyeksi. Myöhemmin hän sai pojan Viron entisen valtiovarainministerin ja Res Publican entisen puheenjohtajan Taavi Veskimägin kanssa.


title: Kevin James

text:
Kevin George Knipfing (s. 26. huhtikuuta 1965 Mineola, New York,
Yhdysvallat), on paremmin taiteilijanimellä Kevin James tunnettu yhdysvaltalainen näyttelijä, koomikko, käsikirjoittaja ja tuottaja.


title: Kevin James

text:
James alkoi tehdä stand up -komiikkaa vuonna 1989, jolloin hän debytoi New Yorkissa. Vuonna 2005 hän teki elokuvadebyyttinsä elokuvassa "Hitch – Lemmentohtori", jossa hän esitti Albertia. Jamesin tunnetuin rooli on CBS:n "Kellarin kunkku" televisiosarjassa, jossa hän esittää Doug Heffernania. Vuonna 2016 hän esittää pääosa CBS:n "Kevin Can Wait" sarjassa.
James avioitui näyttelijä Steffiana de la Cruzin kanssa vuonna 2004. Heillä on neljä lasta, tyttäret Sienna-Marie, Shea Joelle, Sistine Sabella ja poika Kannon Valentine. James on näyttelijä Gary Valentinen pikkuveli.


title: ASP.NET

text: ASP.NET on Microsoftin kehittämä ja markkinoima web-ohjelmistokehys. Sen avulla ohjelmoijat voivat rakentaa dynaamisia web-sivuja, web-ohjelmia ja web-palveluja. Sen ensimmäinen versio julkaistiin tammikuussa 2002 yhdessä .NET Frameworkin version 1.0 kanssa. Versio 4.5 julkaistiin elokuussa 2012.


title: ASP.NET

text: ASP.NET on MicrosoftinActive Server Pages (ASP) -teknologian seuraaja. ASP.NET on rakennettu Common Language Runtimen (CLR) päälle, jolloin ohjelmoija voi kirjoittaa ASP.NET-koodia millä tahansa tuetulla .NET-kielellä. ASP.NET SOAP -lisäkehyksen avulla voidaan ASP.NET-komponenttien avulla prosessoida SOAP-viestejä.


title: Maria do Couto Maia-Lopes

text: Maria do Couto Maia-Lopes (24. lokakuuta 1890 – 25. heinäkuuta 2005) oli portugalilainen henkilö. Hän syntyi Grijóssa, Vila Nova de Gaiassa lähellä Porton kaupunkia. Hän kuoli 114 vuoden ja 274 päivän iässä ollen toiseksi vanhimmaksi elänyt portugalilainen. Häntä vanhemmaksi on elänyt vain Maria de Jesus, joka kuoli 115 vuoden ja 114 päivän iässä vuonna 2009.


title: Orvar Trolle

text: Nils Orvar Trolle (4. huhtikuuta 1900 Malmö – 7. maaliskuuta 1971 Blikstrop) oli ruotsalainen uimari ja olympiamitalisti. Hän edusti seuratasolla Malmö SS:ää ja myöhemmin SoIK Hellasia.


title: Orvar Trolle

text: Trolle osallistui olympialaisiin ensimmäistä kertaa Antwerpenissa 1920, jossa hän pääsi 100 metrin vapaauinnissa välieriin saakka ja ui myös maansa neljänneksi sijoittuneessa 4 × 200 metrin vapaauintiviestijoukkueessa. Hän jäi Pariisin olympialaisissa 1924 vain kahden sekunnin kymmenyksen päähän finaalipaikasta 200 metrin henkilökohtaisessa vapaauinnissa, mutta sai viestistä olympiapronssia.


title: Kulturkampf

text: Kulturkampf ('kulttuuritaisto') on saksankielinen termi, joka viittaa Saksan pyrkimyksiin sekularisaation ja katolisen kirkon vaikutuksen suhteen. Nämä pyrkimykset ajalle 1871–1878 pani alulle Preussin silloinen pääministeri Otto von Bismarck.


title: Kulturkampf

text: Kulturkampf ei ulottunut muihin silloisiin saksalaisvaltioihin, esimerkiksi Baijeriin. Tutkija Michael B. Gross sanoo: "Hyökkäys kirkkoa vastaan sisälsi joukon preussilaisia, diskriminoivia lakeja, jotka saivat katoliset tuntemaan itsensä vainotuiksi pääasiallisen protestanttisessa valtiossa". Jesuiitat, fransiskaanit, dominikaanit ja muut veljeskunnat karkotettiin kaksikymmenvuotisen jesuiittojen ja munkkien vastaisen hysterian huipentuessa.


title: Thomas January

text: Thomas Thurston "Tom" January (8. tammikuuta 1886 Saint Louis – 25. tammikuuta 1957 Saint Louis) oli yhdysvaltalainen jalkapalloilija ja olympiamitalisti. Hän pelasi liberona.


title: Thomas January

text: January oli kapteenina Christian Brothers' Collegen joukkueessa, joka voitti hopeaa St. Louisin olympialaisissa 1904. Kyseisessä joukkueessa pelasivat myös Thomasin veljet Charles ja John. January pelasi collegensa joukkueessa myös amerikkalaista jalkapalloa. Hän meni vuonna 1911 naimisiin Margaret McCarthyn kanssa ja pari sai neljä lasta.


title: Anne Karin Elstad

text: Anne Karin Elstad (19. tammikuuta 1938 Valsøyfjord, Norja – 4. huhtikuuta 2012 Oslo) oli norjalainen kirjailija. Häntä pidetään aikansa eräänä luetuimmista norjalaisista kirjailijoista.


title: Anne Karin Elstad

text: Elstad saavutti nimeä trøndelagilaisen vuoristokylän elämästä 1800-luvulla kertovalla "Innhaug-folket" -kirjasarjallaan. Sarja alkoi hänen esikoisteoksellaan "Folket på Innhaug" (1976) ja muita osia olivat "Magret" (1977), "Nytt rotfeste" (1979) sekä "Veiene møtes" (1980). Romaani "Senere, Lena" (1982) toi kirjailijalle "Bokhandlerprisen" -kirjallisuuspalkinnon. Hän sai myös norjalaisen lukijapalkinnon paljon myydyistä kirjoistaan "Odel" (2003) ja "Hjem" (2006). Elstad julkaisi yhteensä 13 romaania. Hänen kirjojaan on käännetty lukuisille kielille ja yksinomaan Norjassa niitä on myyty yli kymmenen miljoonaa kappaletta.


title: Charles January

text: Charles James Hicks January, Jr. (1. helmikuuta 1888 – 26. huhtikuuta 1970 Los Angeles) oli yhdysvaltalainen jalkapalloilija ja olympiamitalisti.


title: Charles January

text: January pelasi 16-vuotiaana Christian Brothers' Collegen joukkueessa, joka voitti hopeaa St. Louisin olympialaisista 1904, ja samassa joukkueessa olivat myös hänen veljensä John ja Thomas. Charles pelasi jalkapallon lisäksi myös lyhyen aikaa baseballin alasarjoissa. Hän muutti myöhemmin McAllenin kaupunkiin, jossa hänellä oli vaatealan kauppa ja jossa hän oli myös postipäällikön virassa. Januaryn tytär Lois oli elokuvanäyttelijä.


title: Parlamentaarinen itsemääräämisoikeus

text: Parlamentaarinen itsemääräämisoikeus on joidenkin parlamentaaristen demokratioiden perustuslaissa oleva käsite. Käsitteen mukaan lainsäädäntöelimellä on täydellinen itsemääräämisoikeus, mikä tarkoittaa sitä, että mikään muu valtiollinen elin ei ole sen yläpuolella. Käsitteeseen sisältyy myös mahdollisuus, että lainsäädäntöelin voi muuttaa tai kumota mitä tahansa aiempia, säädettyjä lakeja, eikä sitä sido tällöin edeltäjiensä toimet.


title: Parlamentaarinen itsemääräämisoikeus

text: Alueita, joilla lainsäädäntöelimellä on parlamentaarinen itsemääräämisoikeus, ovat muun muassa Suomi, Israel, Yhdistynyt kuningaskunta, Uusi-Seelanti, Jamaica, Barbados, Papua-Uusi-Guinea ja Salomonsaaret.


title: Rajaorbitaalit

text: Rajaorbitaaleiksi kutsutaan molekyylin energiatilaltaan korkeimmalla sijaitsevaa miehitettyä molekyyliorbitaalia ja energiatasoltaan alimmalla sijaitsevaa molekyyliorbitaalia. Niistä käytetään usein akronyymejä HOMO (highest occupied molecular orbital) ja LUMO (lowest unoccupied molecular orbital). Rajaorbitaalien HOMO:n ja LUMO:n välisillä vuorovaikutuksilla voidaan selittää kemiallisten reaktioiden tapahtumista.


title: Rajaorbitaalit

text: Rajaorbitaaliteoria on tärkeä osa erityisesti kemiallisten reaktioiden tapahtumista selitettäessä. Elektronitiheys on suurin HOMO:ssa ja sidoksen muodostumista kuvataan elektronien siirtymisenä HOMO:lta LUMO:lle ja reaktion tapahtuminen edellyttää, että näiden orbitaalien peitto on riittävä. Rajaorbitaaliteorian mukaan elektrofiilisin kohta molekyylissä on se, johon LUMO on sijoittunut ja vastaavasti nukleofiilisin kohta on se, johon HOMO on sijoittunut.


title: Maexmontan

text: Maexmontan (myös muodossa Mexmontan) on suomalainen suku, jossa on ollut eri alojen vaikuttajia.


title: Maexmontan

text: Suku on alun perin varsinaissuomalainen talonpoikaissuku ja lähtöisin Mäksmäki- tai Mäkismäki-nimisestä talosta. 1600- ja 1700-luvuilla useita suvun edustajia oli Lempäälän kirkkoherroina, kappalaisina ja pitäjänapulaisina.


title: John Maxwell (golfaaja)

text: John R. Maxwell (16. heinäkuuta 1871 Olena, Illinois – 3. kesäkuuta 1906 Keokuk) oli yhdysvaltalainen golfaaja ja olympiamitalisti. Hän edusti seuratasolla Trans-Mississippi Golf Associationia ja Keokuk Golf Clubia.


title: John Maxwell (golfaaja)

text: Maxwell opiskeli Illinois'n yliopistossa lääketiedettä ja oli anatomian ja kirurgian professori sekä yksi proktologian ensimmäisistä spesialisteista. Hän pelasi St. Louisin olympialaisissa 1904 golfin joukkuekilpailussa, jossa hän sai hopeaa, mutta ei ehtinyt osallistua henkilökohtaiseen kilpailuun, sillä hän palasi takaisin työpaikalleen hoitaakseen kiireellisen lääketieteellisen toimenpiteen. Maxwell voitti monia golfturnauksia, muun muassa Iowan osavaltion amatöörimestaruuskilpailut 1900. Hän kuoli munuaishäiriön takia 34-vuotiaana vuonna 1906.


title: Pele (jumalatar)

text: Pele on havaijilainen tulen, tulivuorten, salamoiden ja tuulen jumalatar. Hän on havaijilaisen uskonnon yksi merkittävimpiä jumalhahmoja, ja hänen tarinansa ovat Havaijilla yhä tunnettuja. Myyttien mukaan Pele asuu Kīlauea-tulivuoren kraatterissa ja aiheuttaa vihastuessaan tai rakkaudenkaipuussaan tulivuorenpurkauksia kaikkialla Havaijin saaristossa. Pelen äiti on hedelmällisyyden jumalatar Haumea, ja hänen monet sisaruksensa ovat myös jumalia tai jumalattaria.


title: Pele (täsmennyssivu)

text: Pele voi tarkoittaa näitä:


title: Martingaali (todennäköisyysteoria)

text: Martingaalilla tarkoitetaan todennäköisyysteoriassa ns. reilun pelin mallia, jossa menneiden tapahtumien tietämyksestä ei ole apua tulevien voittojen ennustamisessa. Martingaali on siis joukko peräkkäisiä satunnaismuuttujia (ns. stokastinen prosessi), jolle seuraavan satunnaismuuttujan odotusarvo on yhtä kuin nykyinen havaittu arvo. Tämä siitäkin huolimatta, vaikka seuraavan tapahtuman todennäköisyys ehdollistettaisiin kaikille edellisille, havaituille arvoille.


title: Martingaali (todennäköisyysteoria)

text: Koska martingaalit sulkevat pois mahdollisuuden historiaperusteisten pelistrategioiden käytöstä, ne näin ollen mallittavat ns. reilua peliä.


title: Helge Sverre Nesheim

text: Helge Sverre Nesheim (9. joulukuuta 1919 Skåre, Norja – 4. huhtikuuta 2012) oli norjalainen lapsille suunnattujen radio- ja televisio-ohjelmien toimittaja sekä radiojohtaja.


title: Helge Sverre Nesheim

text: Nesheim tuli tunnetuksi 1950-luvulla erityisesti NRK:n suositusta "Barnetimen" (lastentunti) -radio-ohjelmasta sekä lauantain erityisestä lastentuntiohjelmasta "Lørdagsbarnetimen". Ohjelmissa hän teki läheistä yhteistyötä muun muassa Alf Prøysenin ja Anne-Cath Vestlyn kanssa.


title: Helge Sverre Nesheim

text: 1960-luvulla hän aloitti NRK:n lasten- ja nuortenohjelmien osaston johtajana ja hän vaikutti muun muassa ensimmäisen norjalaisen lastentelevisio-ohjelman, "Kosekroken"in, tuotantoon. Ohjelmaa lähetettiin perjantaisin syksystä 1960 alkaen. Nesheim myös kirjoitti, käänsi ja toimitti lastenkirjoja sekä lastenlaulukokoelmia. Hän myös levytti lastenmusiikkia, kuten "Troll i eske" (1969) yhdessä nukketeatterinäyttelijä Birgit Strømin kanssa ja "Titelitue" (1975) yhdessä muusikko Harald Gundhusin kanssa.


title: Hitech Racing

text: Hitech Racing on brittiläinen pikkuformulatalli, joka kilpailee nykyään Formula 3 Sudamericana -sarjassa. Talli perustettiin vuonna 2002. Vuodesta 2003 saakka talli on kilpaillut Britannian F3-sarjassa ja on voittanut kuljettajien mestaruuden sarjassa vuonna 2007 Marko Asmerin voimin. Vuonna 2004 talli kilpaili GP2-sarjassa yhteistyössä Piquet Sports-tallin kanssa.


title: Umberto Ugliengo

text: Umberto Ugliengo (2. heinäkuuta 1883 – 2. lokakuuta 1953) oli italialainen roomalaiskatolinen piispa. Hänet vihittiin papiksi 7. tammikuuta 1906 ja nimitettiin Susan hiippakunnan piispaksi 24. kesäkuuta 1932. Piispaksi vihkiminen seurasi 14. elokuuta. Pääkonsekraattorina toimi Albino Pella.


title: Umberto Ugliengo

text: Ugliengo kuoli 70-vuotiaana virassa.


title: Yhdysvaltain perustuslain toinen lisäys

text: Yhdysvaltain perustuslain toinen lisäys ( tai "Amendment II") on Yhdysvaltain perustuslaissa taattu oikeus omistaa ja kantaa ampuma-asetta. Laki hyväksyttiin yhdessä muiden Bill of Rights -lisäyksien kanssa 15. joulukuuta 1791. Lisäyksen tarkoituksena oli taata jokaiselle kansalaiselle mahdollisuus puolustaa itseään ja maataan ulkoisia tai sisäisiä hyökkääjiä vastaan. Yhdysvaltain korkeimman oikeuden vuonna 2010 tekemän tulkinnan mukaan (tapaus "McDonald v. Chicago") perustuslain toinen lisäys koskee liittovaltion lisäksi myös osavaltioita ja paikallishallintoa.


title: Yhdysvaltain perustuslain toinen lisäys

text: Oikeus pitää ja kantaa ampuma-asetta pohjautuu englantilaiseen tapaoikeuteen. Englantilainen juristi ja tuomari Sir William Blackstone totesi, että kyseessä on oikeus, joka turvaa yksilön luonnollisen oikeuden puolustaa itseään ja kyseessä on myös kansalaisvelvollisuus puolustaa omaa maataan.


title: Yhdysvaltain perustuslain toinen lisäys

text: Amerikan siirtokunnissa asuneet pitivät oikeutta omistaa ja kantaa asetta tärkeänä muun muassa seuraaviin tarkoituksiin (ei tärkeysjärjestyksessä):


title: Yhdysvaltain perustuslain toinen lisäys

text: Yhdysvaltain korkein oikeus on tehnyt 2000-luvulla kaksi merkittävää päätöstä perustuslain toisen lisäyksen suhteen. Tapauksen "District of Columbia v. Heller" (2008, äänet 5–4) nojalla jokaisella kansalaisella on oikeus kantaa asetta kotinsa puolustamiseksi riippumatta siitä, kuuluuko henkilö asevoimiin. Tapauksessa "McDonald v. Chicago" (2010, äänet 5–4) korkein oikeus taas linjasi, että osavaltioita ja paikallishallintoja koskevat samat rajoitukset aseiden kieltämisessä kuin liittovaltion hallitusta. Tapauksessa "Caetano v. Massachusetts" (2016, yksimielinen) korkein oikeus linjasi, että perustuslain toinen lisäys koskettaa myös ampuma-aseita, joita ei ollut olemassa säädöksen säätämisajankohtana.


title: Yhdysvaltain perustuslain toinen lisäys

text:
Perustuslain toisesta tekstistä on olemassa useita erilaisia versioita isojen alkukirjainten ja välimerkkien suhteen. Alla oleva teksti on Yhdysvaltain kongressin hyväksymä versio:
Suomennos:
Vaihtoehtoinen suomennos:


title: Edward Peter

text: Edward Percival Peter (28. maaliskuuta 1902 Kensington – syyskuu 1986 Bournemouth) oli brittiläinen uimari, vesipalloilija ja olympiamitalisti.


title: Edward Peter

text: Peter osallistui olympialaisiin ensimmäistä kertaa Antwerpenissa 1920, jossa hän karsiutui ensimmäisellä kierroksella 400 metrin vapaauinnissa ja pääsi 1 500 metrin matkalla välieriin saakka. Hän voitti samoissa kisoissa pronssia 4 × 200 metrin vapaauintiviestistä. Pariisin kisoissa 1924 Peter putosi jälleen ensimmäisellä kierroksella 400 metrillä ja oli maansa vapaauintiviestijoukkueessa, joka sijoittui viidenneksi. Hän pelasi vuoden 1928 olympialaisissa vesipalloa Yhdistyneen kuningaskunnan neljänneksi sijoittuneessa joukkueessa ja ui vapaauintiviestissä, jossa maa oli kuudes.


title: Louis Gassion

text: Louis Gassion (10. toukokuuta 1881 Calvados – 3. maaliskuuta 1944 Pariisi) oli ranskalainen sirkustaiteilija. Hänet tunnetaan parhaiten laulajatar Édith Piafin isänä.


title: Louis Gassion

text: Gassion syntyi melko köyhään perheeseen vuonna 1881. Hänellä oli seitsemän sisarta, joista vain kaksi eli aikuiseksi saakka. Gassion avioitui syyskuussa 1914 katulaulaja Line Marsan kanssa, ja heille syntyi tyttö, joka sai nimekseen Édith Giovanna Gassion (Édith Piaf). Gassion ja Marsa erosivat kesäkuussa 1929.


title: Louis Gassion

text: Gassion kuoli keuhkosyöpään Pariisissa vuonna 1944, 62-vuotiaana.


title: Ilari Näckel

text: Ilari Näckel (s. 12. elokuuta 1972 Jyväskylä) on suomalainen jääkiekkovalmentaja. Näckel toimii tällä hetkellä Espoo Bluesin maalivahtivalmentajana sekä joukkueenjohtajana.


title: Ilari Näckel

text: Näckel pelasi JYPin junioreissa B-junioriksi asti, mutta pelaajauran jatkon näyttäessä epävarmalta hän päätti keskittyä koulunkäyntiin ja siirtyi valmennuksen puolelle. Näckel aloitti JYPin junioreissa valmentamisen vuonna 1988. Hän valmensi JYPin eri junioreita vuoteen 2000 asti, saavuttaen yhden kullan, kaksi hopeaa ja yhden pronssin eri ikäluokissa. Kaudelle 2000–2001 Näckel siirtyi maalivahtivalmentajaksi JYPin liigajoukkueeseen, jossa valmensi kauteen 2004–2005 asti. Kaudelle 2005–2006 Näckel siirtyi Tapparaan. Viimeisellä kaudellaan Tapparassa 2007–2008 hän saavutti SM-pronssia. Kaudelle 2008–2009 Näckel lähti Venäjän KHL-liigaan Lokomotiv Jaroslavlin maalivahtivalmentajaksi. Ensimmäisellä kaudellaan hän voitti KHL:n hopeaa ja hänen valmentamansa Georgi Gelašvili valittiin KHL:n parhaaksi maalivahdiksi. Näckel valmensi vielä kauden 2009–2010 Lokomotiv Jaroslavlissa. Kaudelle 2010–2011 Näckel palasi Suomeen Jokereiden maalivahtivalmentajaksi. Hän kuitenkin lähti joukkueesta kesken kauden. Kaudeksi 2011–2012 Näckel palasi KHL:aan Salavat Julajev Ufan maalivahtivalmentajaksi. Syyskuussa 2013 hän aloitti Espoo Bluesissa maalivahtivalmentajan sekä joukkueenjohtajan tehtävät loppukauden mittaisella sopimuksella.


title: Ilari Näckel

text: Näckel valmistui Jyväskylän yliopistosta liikuntatieteiden maisteriksi vuonna 2000.


title: Can’t Buy a Thrill

text: Can’t Buy a Thrill on Steely Danin debyyttialbumi, joka julkaistiin vuonna 1972. Sen avausraita ”Do It Again” julkaistiin singlenä, joka myi toista miljoonaa kappaletta.


title: Can’t Buy a Thrill

text: Albumin kepeä jazz- ja latinalaisvaikutteinen pop loi suuntaa Steely Danin tuleville albumeille. Sanoituksissa suosittiin rentoa ja etäännytettyä arvoituksellisuutta, joka toisen voimahahmon Walter Beckerin mukaan oli silloinen ajan henki.


title: Hansjörg Vogel

text: Hansjörg Vogel (s. 16. maaliskuuta 1951 Bern) on sveitsiläinen roomalaiskatolinen piispa. Hänet vihittiin papiksi Baselin hiippakuntaan 28. marraskuuta 1976 ja nimitettiin sen piispaksi 14. tammikuuta 1994. Piispaksi konsekroinnin suoritti 4. huhtikuuta Otto Wüst, jota avustivat Pierre Mamie ja Joseph Candolfi.


title: Hansjörg Vogel

text: Vogel erosi hiippakuntansa johdosta 2. kesäkuuta 1995. Hän paljasti, että oli saamassa lapsen.


title: Martin Gächter

text: Martin Gächter (s. 11. marraskuuta 1939 Basel) on sveitsiläinen roomalaiskatolinen piispa. Hänet vihittiin papiksi 28. kesäkuuta 1967 ja nimitettiin Baselin hiippakunnan vihkipiispaksi sekä Betagbararin titulaaripiispaksi 3. helmikuuta 1987. Piispaksi vihkiminen seurasi 28. toukokuuta. Pääkonsekraattorina toimi Otto Wüst, jota avustivat Anton Hänggi ja Joseph Candolfi.


title: Denis Theurillat

text: Denis Theurillat (s. 21. syyskuuta 1950) on sveitsiläinen roomalaiskatolinen piispa. Hänet vihittiin papiksi Baselin hiippakuntaan 16. toukokuuta 1976 ja nimitettiin sen vihkipiispaksi sekä Tubulbacan titulaaripiispaksi 17. huhtikuuta 2000. Piispaksi vihkiminen seurasi 22. kesäkuuta. Pääkonsekraattorina toimi Kurt Koch, jota avustivat Oskar Saier ja Amédée Grab.


title: Phyllis Covell

text: Phyllis Lindrea Covell (o.s. Howkins; 22. toukokuuta 1895 Paddington – 28. lokakuuta 1982 Heyshott) oli brittiläinen tennispelaaja ja olympiamitalisti.


title: Phyllis Covell

text: Covell oli vielä Howkinsin nimellä Wimbledonin turnauksen hopealla sekanelinpelissä 1921. Hän voitti vuonna 1923 Kathleen McKanen kanssa Yhdysvaltain avoimen turnauksen nelinpelin, ja sai hänen kanssaan hopeaa seuraavan vuoden olympialaisista. Covell oli vuoden 1924 olympiakisoissa mukana myös kaksinpelissä, jossa hän pääsi kolmannelle kierrokselle saakka, ja sekanelinpelissä, jossa hän putosi Leslie Godfreen kanssa puolivälierissä. Hän oli häviämässä Wimbledonissa finaalin nelinpelissä vuosina 1924 ja 1929, jolloin hänen parinsa oli Dorothy Barron. Vuonna 1929 hän oli finaalissa Yhdysvaltain avoimissa sekä sekanelinpelissä että nelinpelissä, mutta hävisi molemmat ottelut.


title: Julien Andavo Mbia

text: Julien Andavo Mbia (s. 5. syyskuuta 1950) on kinshasankongolainen roomalaiskatolinen piispa. Hänet vihittiin papiksi Isiro-Niangaran hiippakuntaan 26. elokuuta 1979 ja nimitettiin sen piispaksi 1. helmikuuta 2003. Hänet konsekroi 19. maaliskuuta Frédéric Etsou-Nzabi-Bamungwabi, jota avustivat Giovanni d'Aniello ja Laurent Monsengwo Pasinya.


title: Sosthène Ayikuli Udjuwa

text: Sosthène Ayikuli Udjuwa (s. 7. heinäkuuta 1963) on kinshasankongolainen roomalaiskatolinen piispa. Hänet vihittiin papiksi Mahagi-Niokan hiippakuntaan 15. heinäkuuta 1993. Hän sai 16. marraskuuta 2010 nimityksen sen piispaksi, ja hänet konsekroi 12. tammikuuta 2011 Marcel Utembi Tapa, jota avustivat Richard Domba Mady ja Julien Andavo Mbia.


title: Richard Domba Mady

text: Richard Domba Mady (s. 10. tammikuuta 1953) on kinshasankongolainen roomalaiskatolinen piispa. Hänet vihittiin papiksi 14. syyskuuta 1980 ja nimitettiin Doruma-Dungun hiippakunnan piispaksi 14. maaliskuuta 1994. Piispaksi vihkiminen seurasi 31. heinäkuuta. Pääkonsekraattorina toimi Laurent Monsengwo Pasinya, jota avustivat Faustin Ngabu ja Faustino Sainz Muñoz.


title: Marcel Utembi Tapa

text: Marcel Utembi Tapa (s. 7. tammikuuta 1959) on kinshasankongolainen roomalaiskatolinen arkkipiispa. Hänet vihki papiksi Mahagi-Niokan hiippakuntaan Alphonse-Marie Runiga Musanganya 29. kesäkuuta 1984. Hänet nimitettiin sen piispaksi 16. lokakuuta 2001, ja piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.


title: Marcel Utembi Tapa

text: Utembi Tapa sai 28. marraskuuta 2008 nimityksen Kisanganin arkkipiispaksi, jonka virkaan hänet asetettiin 25. tammikuuta 2009.


Basilica of the National Shrine of the Assumption of the Blessed Virgin Mary on roomalaiskatolinen katedraali Baltimoren kaupungissa Marylandin osavaltiossa Amerikan Yhdysvalloissa.


title: Basilica of the National Shrine of the Assumption of the Blessed Virgin Mary

text: Katedraalin rakentaminen aloitettiin vuonna 1806 ja se valmistui vuonna 1821. Katedraali, jonka suunnitteli Benjamin Henry Latrobe, edustaa uusklassista arkkitehtuuria. Vuonna 1969 katedraali pääsi National Register of Historic Places -rekisteriin ja vuonna 1971 se julistettiin kansallishistorialliseksi maamerkiksi. Katedraali entisöitiin 2006, entisöinti maksoi noin 34 miljoonaa Yhdysvaltain dollaria.


text: Vuonna 2011 katedraali vaurioitui maanjäristyksessä, ja sitä korjattiin seuraavana kesänä.


title: Gérard Pettipas

text: Gérard Pettipas (s. 6. syyskuuta 1950 Halifax) on kanadalainen roomalaiskatolinen arkkipiispa. Hän liittyi redemptoristeihin 15. elokuuta 1973, ja hänet vihki papiksi Thomas Benjamin Fulton 7. toukokuuta 1977. Hänet nimitettiin 30. marraskuuta 2006 Grouard-McLennanin arkkipiispaksi, ja piispaksi vihkiminen seurasi 25. tammikuuta 2007. Pääkonsekraattorina toimi Luigi Ventura, jota avustivat Denis Croteau ja Gary Gordon.


title: Alisa Mikonsaari

text: Alisa Mikonsaari (s. 19. kesäkuuta 1993 Lappeenranta) on suomalainen taitoluistelija. Hän kuuluu Suomen taitoluistelumaajoukkueeseen.


title: Alisa Mikonsaari

text: Mikonsaari aloitti taitoluistelun 6-vuotiaana vuonna 1999 Lappeenrannan taitoluistelijoissa. Hän oli junioreiden suomenmestari vuosina 2008 ja 2009 sekä nuorten Pohjoismaiden mestaruuskisojen toinen vuonna 2008. Syksyllä 2011 Mikonsaari sijoittui Finlandia Trophy -kilpailussa kolmanneksi. Vuonna 2013 hän oli SM-kilpailuissa kolmas.


title: Alisa Mikonsaari

text: Ensimmäisissä maailmanmestaruuskilpailuissaan Nizzassa 2012 Mikonsaari sijoittui 24:nneksi. Euroopan-mestaruuskilpailuissa 2013 hän oli 29.


title: Alisa Mikonsaari

text: Mikonsaaren äiti on venäläinen ja isä suomalainen. Hän harjoittelee Pietarissa Marina Shirshovan ja olympiavoittaja Aleksei Urmanovin valmennuksessa. Syksyllä 2013 hän aloitti venäjän kielen opinnot Tampereen yliopistossa.


title: Mauro Morelli

text: Mauro Morelli (s. 17. syyskuuta 1935) on brasilialainen roomalaiskatolinen piispa. Hänet vihittiin papiksi 28. huhtikuuta 1965 ja nimitettiin São Paulon arkkihiippakunnan vihkipiispaksi sekä Vatarban titulaaripiispaksi 12. joulukuuta 1974. Piispaksi vihkiminen seurasi 25. tammikuuta 1975. Pääkonsekraattorina toimi Paulo Evaristo Arns, jota avustivat Benedito de Ulhôa Vieira ja José Thurler.


title: Mauro Morelli

text: Morelli sai 25. toukokuuta 1981 nimityksen Duque de Caxiasin piispaksi, jona hän toimi, kunnes jäi eläkkeelle 30. maaliskuuta 2005.


title: Mario Iceta Gavicagogeascoa

text: Mario Iceta Gavicagogeascoa (s. 21. maaliskuuta 1965) on espanjalainen roomalaiskatolinen piispa. Hänet vihki papiksi Córdoban hiippakuntaan José Antonio Infantes Florido 16. heinäkuuta 1994. Hänet nimitettiin Bilbaon hiippakunnan vihkipiispaksi ja Alavan titulaaripiispaksi 5. helmikuuta 2008. Piispaksi vihkiminen seurasi 12. huhtikuuta. Pääkonsekraattorina toimi Ricardo Blázquez Pérez, jota avustivat Carlos Amigo Vallejo ja Manuel Monteiro de Castro.


title: Mario Iceta Gavicagogeascoa

text: Iceta Gavicagogeascoa sai 24. elokuuta 2010 nimityksen Bilbaon piispaksi, jonka virkaan hänet asetettiin 11. lokakuuta.


title: Demetrio Fernández González

text: Demetrio Fernández González (s. 15. helmikuuta 1950) on espanjalainen roomalaiskatolinen piispa. Hänet vihki papiksi Toledon arkkihiippakuntaan Marcelo González Martín 22. joulukuuta 1974, ja hänet nimitettiin Tarazonan hiippakunnan piispaksi 9. joulukuuta 2004. Piispaksi vihkiminen seurasi 9. tammikuuta 2005. Pääkonsekraattorina toimi Manuel Monteiro de Castro, jota avustivat Antonio María Rouco Varela ja Elías Yanes Alvarez.


title: Demetrio Fernández González

text: Fernández González sai 18. helmikuuta 2010 nimityksen Córdoban piispaksi.


title: Santiago Gómez Sierra

text: Santiago Gómez Sierra (s. 24. marraskuuta 1957) on espanjalainen roomalaiskatolinen piispa. Hänet vihittiin papiksi Córdoban hiippakuntaan 18. syyskuuta 1982 ja nimitettiin Sevillan arkkihiippakunnan vihkipiispaksi sekä Vergin titulaaripiispaksi 18. joulukuuta 2010. Piispaksi vihkiminen seurasi 26. helmikuuta 2011. Pääkonsekraattorina toimi Juan José Asenjo Pelegrina, jota avustivat Carlos Amigo Vallejo ja Demetrio Fernández González.